|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 43.** | | ODELJENJE**:** | | DATUM**:** |
| Nastavna tema: | **Feeling good** | | | |
| Nastavna jedinica: | **At the shop** | | | |
| Tip časa: | obrada | | | |
| Cilj časa: | Učenici će na kraju časa umeti da govore o odeći i da izraze dopadanje i nedopadanje prema određenim odevnim predmetima. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - koriste vokabular koji se odnosi na vrstu odeće i njenu veličinu;  - razumeju jednostavnije izraze koji se odnose na količinu i cenu;  - koriste izraze *too/enough* i *one/ones* u opisivanju predmeta. | | | |
| Međupredmetne  kompetencije: | estetička, učenje, saradnja, komunikacija | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, dijaloška, rad na tekstu | | | |
| Nastavna sredstva: | udžbenik, CD, tabla, internet | | | |
| Korelacija sa drugim predmetima: | srpski jezik i književnost, likovna kultura | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Udžbenik 60. strana, 1 Vocabulary**  Nastavnik pita učenike da li znaju koje reči stoje iza skraćenice za oznaku veličine XS, S, M, L, XL. Nastavnik podstiče učenike da odgovore, a onda im pušta audio-zapis 107 da i sami ponove date reči. Ispisuje im na tabli veličine kao i pun oblik, a oni prepisuju u školske sveske. | | | |
| **Glavni deo:**  (35 minuta) | Nastavnik proziva nekoliko učenika da pročitaju primere iz udžbenika objašnjava kako se cene čitaju na engleskom. Ukazuje im na *Note* i kaže da je to kraći način za čitanje cena.  **2 Read**  **A.** Nastavnik ističe slike u udžbeniku i postavlja pitanja:  *Where do you think the children are in the second picture?*  *What is the boy in the shirt holding?*  *Where are the children in the third picture?*  *What are they doing there?*  *What happens in the fourth picture?*  *Where are the children in the fifth picture?*  *What is the girl wearing?*  *What is the boy on the right wearing?*  *Can you guess which place the children are in?*  Nastavnik pušta audio-zapis 108 i zamoli učenike da dok slušaju provere da li su njihovi usmeni odgovori bili tačni. Zatim, još jednom pušta audio-zapis da učenici prate u svojim udžbenicima i podvuku nepoznate reči, a zatim nepoznate reči objašnjava i ispisuje na tabli.  **B.** Radi provere razumevanja pročitanog, nastavnik postavlja učenicima pitanja 1-9 koja su data u ovom vežbanju.  **IWB opcija**: ovaj materijal za čitanje dostupan je i u formi video zapisa tako da opciono nastavnik može da ga koristi.  **Udžbenik 61. strana, 3 Grammar**  **A. Too/ Enough** Nastavnik podstiče učenike da pročitaju primere u tabeli, a zatim na osnovu njih zajedno sa učenicima dolazi do zaključka kada se koriste *too* i *enough*. Nastavnik podstiče učenike da navedu svoje primere rečenica, a zatim učenici u paru dopunjuju rečenice 1-6 odgovarajućim rečima. Sledi usmena provera odgovora.  **B. One/Ones** Nastavnik ističe značenja *one/ones* na osnovu primera u udžbeniku, kao i izgovor datih reči. Učenici dopunjuju rečenice 1-3 odgovarajućim rečima. Sledi usmena provera odgovora.  **IWB opcija:** Nastavnik prikazuje odeljak *Grammar reference* pomoću interaktivne table. Provera odgovora se takođe vrši na interaktivnoj tabli.  **4 Listen**  Nastavnik saopštava učenicima da će slušati kratke dijaloge i da treba da odgovore na navedena pitanja. Pre slušanja učenici čitaju pitanja i ponuđene odgovore, a nastavnik proverava da li razumeju sve. Nastavnik pušta audio-zapis 109 da učenici slušaju i zaokruže tačne odgovore. Sledi usmena provera sa odeljenjem.  **IWB opcija:** Provera odgovora se vrši na interaktivnoj tabli, a zatim nastavnik prikazuje transkript dijaloga, koje nekoliko učenika čita. | | | |
| **Završni deo:**  (5 minuta) | **5 Speak**  Učenici u parovima vode razgovor na temu mode i oblačenja, služeći se primerima iz *Speaking activities section* na 122.strani. Nastavnik prati tok aktivnosti i pomaže kada je neophodno, a zatim nekoliko parova učenika izvodi aktivnost pred razredom.  **Radna sveska:** 5b, 56. i 57. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |