|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 27.** | | ODELJENJE**:** | | DATUM**:** |
| Nastavna tema: | **Out and about** | | | |
| Nastavna jedinica: | **Around town** | | | |
| Tip časa: | utvrđivanje | | | |
| Cilj časa: | Utvrđivanje i primena jezičkih sadržaja koji se odnose na mesta u gradu. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju i formulišu jednostavne iskaze koji se odnose na mesta u gradu  - poštuju pravila učtive komunikacije  - razumeju jednostavna uputstva i naloge i reaguju na njih  - koriste naučene jezičke sadržaje da opišu mesto/grad u kome žive. | | | |
| Međupredmetne  kompetencije: | estetička. komunikacija, saradnja, učenje, odgovorno učešće u demokratskom društvu | | | |
| Oblik rada: | frontalni, individualni, rad u paru | | | |
| Nastavne metode: | rad na tekstu, demonstrativna, dijaloška, audio-lingvalna | | | |
| Nastavna sredstva: | udžbenik, tabla, CD | | | |
| Korelacija sa drugim predmetima: | geografija, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  **Udžbenik 42. strana, 1 Listen**  **A.** Nastavnik pita učenike šta se nalazi na slici (biro za turiste) i kaže im da će slušati dijalog između turiste i radnika u birou za turiste. Slušajući treba da odgovore na pitanje da li se radi o turisti ili turistkinji. Nastavnik pušta audio-zapis 71 i učenici zaokružuju a ili b.  **B.** Pre nego što budu po drugi put slušali audio-zapis nastavnik im čita *Tip* i kaže im da predvide koje su to informacije koje će biti potrebno da zabeleže (adresa, broj prevoza, radno vreme...), a zatim čitaju rečenice, nastavnik proverava da nema nepoznatih reči kako bi mogli da se usredsrede na slušanje neophodnih informacija. Nastavnik pušta audio-zapis 72, a učenici slušaju i zapisuju informacije na prazna mesta u rečenicama 1-4. Sledi usmena provera sa odeljenjem.  **IWB opcija:** Provera odgovora se vrši na interaktivnoj tabli gde nastavnik prikazuje transkript dijaloga. | | | |
| **Glavni deo:**  (30 minuta) | **2 Speak**  **A.** Nastavnik zamoli učenike da slušaju i ponove izraze iz tabele i da eventualno podvuku one koji su im nepoznati. Pušta im audio-zapis 73. Nakon slušanja, objašnjava im da se dati izrazi koriste da zatražimo pomoć, damo informacije o nekom mestu, da se zahvalimo na pomoći i da reagujemo na zahvalnost. Na tabli ispisuje izraze koji su učenicima nepoznati. Zatim, učenicima skreće pažnju na *Note* i kaže im da takođe možemo da kažemo *It’s in Victoria Street.* Zatim, zamoli ih da svoju adresu kažu na navedene načine.  **B.** Nastavnik upućuje učenike na *Speaking Activities section* (121. strana) i deli ih po ulogama *Student A* i *Student B.* Zamoli učenike da pažljivo pogledaju slike i navedene informacije i da odgovore na pitanja učenika sa kojim su u paru. Nastavnik obilazi učenike pomažući im kada je neophodno. Bira nekoliko parova da izvedu dijalog pred celim odeljenjem.  **Udžbenik 43. strana, 3 Speak & Write**  **A.** Nastavnik upućuje učenike na tekst i prateće fotografije i postavlja im pitanja:  *What can you see in the photos?*  *What is the bell inside the tower called?*  *Which city will the text be about?*  *What do you know about London?*  Nastavnik bira nekoliko učenika da čitaju tekst o Londonu naglas. Objašnjava im da je *FC* skraćenica za *Football Club* i dalje objašnjava nepoznate reči ukoliko ih ima. Radi provere razumevanja pročitanog nastavnik im postavlja pitanja od 1-6 i oni usmeno odgovaraju na njih.  **IWB opcija:** Nastavnik prikazuje tekst na pametnoj tabli a tačni odgovori su istaknuti.  **B.** Nastavnik kaže učenicima da će ovu vežbu raditi u paru. Kaže im da pogledaju pitanja i napišu nacrt svojih odgovora u udžbenik, a onda usmeno da svaki učenik postavi pitanja učeniku sa kojim je u paru, a i da odgovori na njih. Nekoliko parova izvodi dijalog pred celim odeljenjem, a nastavnik im daje povratne informacije i pohvale.  **C.** Nastavnik skreće pažnju na uokvirene primere i objašnjava ih. Proverava da li učenici razumeju date primere. Ako je potrebno, daje im dodatne primere. Upućuje učenike na tekst i skreće im pažnju na prvu istaknutu reč u njoj i pita ih da mu kažu na šta se odnosi (London). Nastavnik im kaže da i za ostale istaknute reči u tekstu urade isto. Daje im dovoljno vremena da urade aktivnost, a odgovori se proveravaju sa odeljenjem. | | | |
| **Završni deo:**  (8 minuta) | **D.** Nastavnik kaže učenicima da imaju zadatak da napišu sastav o svom gradu. Objašnjava im da sastav treba da ima tri celine (uvod, glavni deo i zaključak). Daje im vremena da urade zadatak. Na kraju nekoliko učenika čita opis svog grada, a nastavnik im daje povratne informacije o tome šta je dobro ili ne, i pohvaljuje ih.  **Domaćí zadatak:** Radna sveska 39. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |