|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 69.** | | ODELJENJE**:** | | DATUM**:** |
| Nastavna tema: | **Faces and places** | | | |
| Nastavna jedinica: | **Asking for information/ expressing one’s opinion** | | | |
| Tip časa: | utvrđivanje | | | |
| Cilj časa: | Utvrđivanje i primena jezičkih sadržaja koji se odnose na traženje informacija i izražavanje mišljenja. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju uobičajene izraze u vezi sa filmovima  - primenjuju konstrukcije za traženje informacija i izraze svoje mišljenje  - govore o različitim žanrovima filma  - zatraže informacije i reaguju na njih služeći se naučenim vokabularom. | | | |
| Međupredmetne  kompetencije: | odgovorno učešće u demokratskom društvu, komunikacija, učenje, saradnja, odgovoran odnos prema zdravlju, digitalna | | | |
| Oblik rada: | rad u paru, frontalni, individualni | | | |
| Nastavne metode: | dramske aktivnosti, dijaloška, rad na tekstu, metoda pisanja | | | |
| Nastavna sredstva: | udžbenik, tabla, CD | | | |
| Korelacija sa drugim predmetima: | srpski jezik i književnost, ČOS, informatika i računarstvo | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  **Udžbenik 90. strana, 1 Vocabulary**  **A.** Nastavnik ističe rubriku sa različitim žanrovima filmova i pita učenike da li su upoznati sa njima. Nastavnik pušta audio-zapis 161 i kaže učenicima da ponove reči koje čuju kako bi usvojili izgovor datih reči.  **B.** Nastavnik uvodi nove reči i kaže im da su one u vezi sa filmovima. Pita učenike da li neke od njih od ranije znaju. Nastavnik kaže učenicima da dopune rečenice koristeći reči koje su im ponuđene. Nastavnik pušta audio-zapis 162 da slušaju i provere svoje odgovore. | | | |
| **Glavni deo:**  (30 minuta) | **2 Listen**  **A.** Nastavnik skreće pažnju učenika na poster u vežbi 2A i pita ih da li su gledali film sa postera. Nastavnik ih podstiče da odgovore i pokreće kratku diskusiju. Ukoliko učenici ne znaju ništa o filmu onda ih pita da pretpostave o čemu se u filmu radi i prihvata sve logične odovore. Kaže učenicima da je film rađen po knjizi Stefana Pastisa. Nastavnik postavlja sledeća pitanja:  *Do you like adventures, comedies, or fantasy films?*  *Have you seen any fantasy films recently?*  Nastavnik podstiče na davanje odgovora i kratku diskusiju. Dozvoljava i upotrebu maternjeg jezika kada je potrebno.  **B.** Nastavnik objašnjava učenicima da će slušati dijalog o filmu *Timmy Failure: Mistakes were made.* Posle slušanja će imati zadatak da odgovore na pitanje da li se devojčici svideo film. Nastavnik pušta audio-zapis 163. Nakon toga učenici odgovaraju na postavljeno pitanje.  **C.** Učenici čitaju pitanja 1-3 i ponuđene odgovore. Nastavnik proverava da li su im sve reči poznate. Nastavnik ih ohrabruje da daju odgovore na osnovu sećanja iz vežbanja A. Nastavnik pušta audio-zapis 164, a učenici proveravaju odgovore. Ukoliko je potrebno razrešiti neke nedoumice kod učenika, nastavnik će im pustiti audio-zapis da ga ponovo poslušaju. | | | |
| **Završni deo:**  (10 minuta) | **3 Speak**  **A.** Nastavnik ističe tabelu sa ustaljenim izrazima koji služe za traženje i davanje informacija o filmovima, traženje i izražavanje nečijeg mišljenja. Nastavnik pušta audio-zapis 165 i zaustavlja ga posle svakog izraza kako bi učenici mogli da ga ponove i uvežbaju njegov izgovor. Nastavnik objašnjava i zapisuje na tabli značenje nepoznatih reči ukoliko ih ima.  **B.** Vežbanje se daje kao **Domaći zadatak:** Učenici treba da popune tabelu u *Speaking activities section* na 124. strani (7e, 3 Speak B) o filmovima koje su nedavno gledali. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |