|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 35.** | | ODELJENJE**:** | | DATUM**:** |
| Nastavna tema: | **Go green!** | | | |
| Nastavna jedinica: | **Save the forests** | | | |
| Tip časa: | obrada | | | |
| Cilj časa: | Usvajanje i primena jezičkih sadržaja koji se odnose na iskazivanje zabrana i pravila. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - koriste reči i izraze koji se tiču zaštite životne sredine  - razumeju jednostavnije zabrane, pravila ponašanja, svoje i tuđe obaveze i reaguju na njih;  - razmene jednostavnije informacije koje se odnose na zabrane i pravila ponašanja u školi i na javnom mestu, kao i na svoje i tuđe obaveze;  - saopšte pravila ponašanja, zabrane i listu svojih i tuđih obaveza koristeći odgovarajuća jezička sredstva *must-have to*. | | | |
| Međupredmetne  kompetencije: | odgovoran odnos prema okolini, rešavanje problema, učenje, saradnja, komunikacija | | | |
| Oblik rada: | frontalni, individualni, rad u paru | | | |
| Nastavne metode: | dijaloška, rad na tekstu, metoda pisanja, demonstrativna | | | |
| Nastavna sredstva: | udžbenik, tabla, CD | | | |
| Korelacija sa drugim predmetima: | geografija, srpski jezik i književnost, biologija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  **Udžbenik 50. strana, 1 Read**  **A.**Nastavnik skreće pažnju učenicima na slike koje prate dijaloge, a da bi pomogao učenicima sa nižim nivoom postignuća postavlja sledeća pitanja:  *Where are the kids and Mrs Bing?*  *In the first picture, what does the sign say?*  *Are all the trees in the forest green?*  *In the second picture, what is Harry doing?*  *What can you see in the third picture?*  *What is happening in the fourth picture?*  Potom ih nastavnik pita šta misle da dron ispušta na četvrtoj slici. Podstiče ih da odgovore i dozvoljava im i upotrebu maternjeg jezika i u ovom trenutku ih ne ispravlja. Nastavnik pušta audio-zapis 90 kako bi oni proverili svoja predviđanja. Pušta im audio-zapis ponovo i ovaj put oni prate u udžbeniku i podvlače nepoznate reči. | | | |
| **Glavni deo:**  (25 minuta) | **Udžbenik 51.strana**  **B.** Nastavnik objašnjava nepoznate reči, a radi dalje provera razumevanja pročitanog učenici rade vežbanje B i u kružiće pored tvrdnji 1-5 upisuju T za tačne i F za netačne tvrdnje. Sledi usmena provera odgovora.  **2 Vocabulary**  Nastavnik kaže učenicima da pogledaju naslov i pita ih šta misle o čemu će da čitaju (*ways to reduce pollution*). Učenici čitaju uokvirene reči, a nastavnik proverava da li ih razumeju. Učenici popunjavaju prazna mesta u rečenicama, a provera se vrši slušanjem audio-zapisa 91 koji sadrži rečenice sa tačno raspoređenim rečima.    **3 Grammar**  Nastavnik daje objašnjenja u vezi sa upotrebom *must-have to* navodeći konkretne primere i zapisujući ih na tabli.  *You must / have to eat less junk food.*  *You mustn’t throw rubbish in the street.*  *I don’t have to cook dinner tonight; I still have*  *some pasta left from yesterday.*  Zatim podstiče učenike da daju svoje primere rečenica u kojima će upotrebiti *must* i *have to*. Dalje imaju zadatak da u pročitanom dijalogu pronađu primere upotrebe istih. Upućuje ih na *Note* i kaže im da su oblici *must* i *have to* oblici u prezentu, a da se za prošlo vreme koristi *had to.* Učenici biraju između dve opcije u rečenicama 1-7 i zaokružuju tačnu opciju tako da dobiju smislene rečenice. Sledi usmena provera sa celim odeljenjem.  **IWB opcija:** Nastavnik prikazuje odeljak *Grammar reference* za dodatne primere i objašnjenja, a provera odgovora se vrši na interaktivnoj tabli. | | | |
| **Završni deo:**  (13 minuta) | **4 Speak and Write**  **A.** Nastavnik kaže učenicima da pogledaju znakove i ponuđene reči i pita ih da li znaju šta oni predstavljaju. Proverava da li su im sve reči poznate. Deli učenike u parove i kaže im šta treba da urade (da na osnovu znakova i ponuđenih izraza sastave rečenice i kažu šta je dozvoljeno, a šta zabranjeno raditi u Redwood Park-u). Nakon toga, nekoliko učenika izveštava o tome, a nastavnik proverava njihove odgovore i daje sugestije.  **IWB opcija:** Nastavnik koristi interaktivnu tablu za proveru odgovora.  **B.** Učenici beleže svoja rečenice iz prethodnog vežbanja pismeno u vidu kratkih pravila o tome šta je dozvoljeno, a šta zabranjeno. Zatim razmenjuju sveske sa svojim parom, kako bi međusobno radili na ispravljanju grešaka. Nekoliko učenika čita pred razredom svoja rečenice. Nastavnik beleži najčešće greške i daje sugestije za njihovo ispravljanje i pohvaljuje dobre primere učeničkih radova.  **Domaćí zadatak:** Radna sveska 4c, 47. i 48. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |