|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 44.** | | ODELJENJE**:** | | DATUM**:** |
| Nastavna tema: | **Feeling good** | | | |
| Nastavna jedinica: | **What’s the matter with you?** | | | |
| Tip časa: | obrada | | | |
| Cilj časa: | Usvajanje i primena jezičkih sadržaja koji se odnose na savete korišćenjem *should* i *shouldn’t.* | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavniji tekst na temu zdravlja  - navedu zdravstveni problem i opišu simptome bolesti  - zatraže i daju savete korišćenjem *should* i *shouldn’t*  - izraze mišljenje i daju sugestije. | | | |
| Međupredmetne  kompetencije: | odgovorno učešće u demokratskom društvu, odgovoran odnos prema okolini, učenje, saradnja, komunikacija | | | |
| Oblik rada: | frontalni, individualni, rad u paru i u grupi | | | |
| Nastavne metode: | demonstrativna, dijaloška, rad na tekstu, metoda pisanja | | | |
| Nastavna sredstva: | računar, projektor, CD, tabla, udžbenik | | | |
| Korelacija sa drugim predmetima: | srpski jezik i književnost, ČOS, biologija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.    Nastavnik putem projektora prikazuje učenicima sliku prve pomoći i pita ih šta vide na slici i mogu li da imenuju neke od prikazanih predmeta, kao i neka dodatna pitanja kojima ih uvodi u temu časa.  *Have you got a first-aid kit at home or school?*  *Have you ever had an accident and used a first-aid kit?* | | | |
| **Glavni deo:**  (30 minuta) | **Udžbenik 62. strana, 1 Vocabulary**  Nastavnik objašnjava značenje izraza *What’s the matter with you?*, a zatim postavlja pitanja u vezi sa slikama.  *What are the people in the picture doing?*  *Why are they waiting to see a doctor?*  Nastavnik objašnjava nepoznate reči, a učenici zatim u paru povezuju date opise sa slikama. Nastavnik pušta audio-zapis 111, kako bi učenici proverili odgovore. Sledi usmeno izveštavanje.  **IWB opcija:** Provera odgovora se vrši tako što učenici povezuju opise sa slikama na interaktivnoj tabli.  **2 Read**  **A.** Nastavnik pušta audio-zapis 112. Učenici slušaju, prate tekst u svojim udžbenicima i podvlače nepoznate reči, koje nastavnik zatim objašnjava. Učenici u paru povezuju pasuse a-c sa odgovarajućim naslovima 1-3. Sledi usmena provera odgovora.  **Udžbenik 63. strana**  **B.** Radi provere razumevanja pročitanog, učenici pored datih tvrdnji 1-5 u kružiće upisuju T za tačne, a F za netačne tvrdnje. Sledi usmena provera sa odeljenjem.  **3 Grammar**  Nastavnik upućuje učenike na tabelu u vežbanju i daje objašnjenja vezana za upotrebu *should* i *shouldn’t* prilikom davanja saveta.  Učenici pronalaze i podvlače u tekstu primere upotrebe, a zatim ih čitaju.  Učenici u paru rade rečenice 1-5, dopunjujući ih modalnim glagolom *should* i ponuđenim rečima. Sledi usmeno izveštavanje.  **4 Listen**  Nastavnik ukazuje učenicima na slike u vežbanju i kaže im da će slušati tri kratka dijaloga na osnovu kojih treba da izaberu po jednu sliku a, b ili c kao tačan odgovor. Učenici pre slušanja čitaju pitanja a nastavnik proverava da li razumeju sve. Zatim, pušta audio-zapis 113. Učenici slušaju i zaokružuju slovo ispod slike. Ukoliko je potrebno, nastavnik još jednom pušta audio-zapis, a onda sledi usmena provera. | | | |
| **Završni deo:**  (10 minuta) | **5 Speak**  Nastavnik deli učenike u parove - učenik A i učenik B. Jedan učenik ima zdravstveni problem, a drugi ga savetuje šta bi trebalo da uradi u vezi sa njim. Učenici čitaju ideje pomoću kojih će odigrati svoju ulogu koje se nalaze u udžbeniku. Ukoliko ima nepoznatih reči, nastavnik ih objašnjava. Učenici posle nekog vremena zamene uloge. Nastavnik prati tok aktivnosti i pomaže učenicima kada je neophodno. Nekoliko učenika izvodi aktivnost pred odeljenjem. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |