|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 9.** | | ODELJENJE**:** | | DATUM**:** |
| Nastavna tema: | **Welcome to my world** | | | |
| Nastavna jedinica: | **Describing appearance and personality** | | | |
| Tip časa: | utvrđivanje | | | |
| Cilj časa: | Utvrđivanje jezičkih sadržaja koji se odnose na opisivanje fizičkog izgleda. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavnije iskaze koji se odnose na opisivanje fizičkog izgleda i reaguju na njih;  - izraze dopadanje i nedopadanje uz jednostavno obrazloženje;  - razumeju jednostavnije iskaze kojima se traži mišljenje i reaguju na njih;  - izražavaju mišljenje, slaganje/neslaganje i daju kratko obrazloženje;  - opišu ljude iz neposrednog okruženja služeći se naučenim pridevima. | | | |
| Međupredmetne  kompetencije: | saradnja, odgovorno učešće u demokratskom društvu, komunikacija, rad sa podacima i informacijama | | | |
| Oblik rada: | frontalni, individualni, rad u paru, igrovna aktivnost | | | |
| Nastavne metode: | demonstrativna, rad na tekstu, auditivna, metoda pisanja, dijaloška | | | |
| Nastavna sredstva: | CD, udžbenik, tabla | | | |
| Korelacija sa drugim predmetima: | srpski jezik i književnost, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Udžbenik 18. strana, 1 Vocabulary**  **A.** Nastavnik na tabli piše sledeće prideve:  *slim, fair, dark, short, long*  Proverava da li su učenici upoznati sa njihovim značenjem. Ukoliko nisu objašnjava ih i piše prevod na tabli pored navedenih prideva. Poziva učenike da pogledaju fotografije u udžbeniku i kaže im da će sada slušati audio-zapis o ove tri osobe i da u rečenicama treba da zaokruže jedan od dva prideva koji opisuju svaku osobu. Nastavnik pušta audio-zapis 24, a učenici prate i zaokružuju svoje odgovore. Sledi usmena provera odgovora.  **B.** Nastavnik poziva učenike da pogledaju sličice u ovoj vežbi i da pročitaju prideve koji stoje uz njih. Nastavnik podstiče učenike da na osnovu sličica sami odgonetnu značenje datih reči. Po potrebi reči sa prevodom zapisuje na tabli. Pušta im audio-zapis 25 da slušaju, ponove i uvežbaju izgovor datih prideva. | | | |
| **Glavni deo:**  (30 minuta) | **Udžbenik 2 Speaking activity**  **A.** Nastavnik poziva učenike da pogledaju tabelu, a onda im pušta audio-zapis 26 da prate u knjigama i da ponove izraze kojima se pita za izgled i karakterne osobine. Objašnjava im nepoznate reči i skreće pažnju na pitanja *What does he/she look like?*  i *What is he/she like?* (prvo se odnosi na fizički izgled, a drugo na karakterne osobine). Radi dodatnog pojašnjenja na tabli piše sledeće primere:  *She’s slim. / She’s funny. / He’s tall. / He’s friendly.*  Učenici sarađuju u paru kako bi došli do tačnih odgovora. (*What does he/she look like? She’s slim. He’s tall. What is he/she like? She’s funny. He’s friendly.*  **B.** Nastavnik daje instrukcije za ovu igru i objašnjava šta treba da rade. Zamoli jednog učenika da naglas pročita primer iz udžbenika. Ohrabri ih da daju primere o izgledu, karakteru i šta im se dopada. Kada svi zapišu po tri primera pri čemu im nastavnik pomaže kada je potrebno, onda nekoliko učenika pročita svoje primere, a ostali učenici pogađaju o kome je reč.  **Udžbenik 19. strana, 2 Speak & Write**  **A.** Nastavnik upućuje učenike da pažljivo pogledaju tekst i kako je raspoređen. Kaže im da pročitaju naslove i kažu šta misle o čemu će čitati. Zatim, učenici čitaju tekst, a nastavnik daje objašnjenja za nepoznate reči i ispisuje ih na tabli. Nastavnik zatim čita sledeće rečenice naglas a učenici kažu da li su tačne ili netačne.  *Gary is twelve years old. True*  *Gary plays computer games at the weekend. False*  *Gary chats with his friends online during the week. True*  *Liam has got straight hair. False*  *Liam loves rollerblading. True*  *Gary loves bowling. False*  Zatim, učenici odgovaraju usmeno na pitanja koja se nalaze ispod teksta.  **B.** Nastavnik deli učenike u parove tako što spaja učenike sa većim postignućima i one sa manjim. Učenici pročitaju pitanja iz udžbenika, razmisle ili pribeleže šta će da odgovore, a onda u paru naizmenično jedno drugom postavljaju pitanja i odgovaraju na njih. Na kraju izabere nekoliko učenika da odglume dijalog i daje im korisne povratne informacije.  **C.** Nastavnik na tabli ispisuje S G O i objašnjava da je to skraćenica za redosled reči u potvrdnoj rečenici. Zatim učenici čitaju jedan po jedan primer, a nastavnik daje potrebna objašnjenja. Zatim ih nastavnik zamoli da daju svoje primere za sva tri objašnjenja i onda se rešava vežbanje C u udžbeniku u kome će učenici od ponuđenih reči koje su ispremeštane sastaviti rečenice u skladu sa prethodno navedenim pravilima. Sledi usmena provera sa odeljenjem. | | | |
| **Završni deo:**  (10 minuta) | **Udžbenik 19. strana, 2 Speak & Write**  **D.** Nastavnik ovim vežbanjem daje priliku učenicima da vežbaju pisanje bloga o sebi. Kaže im da prvo pročitaju savet u okviru vežbe i da razmisle i organizuju ideje koje će upotrebiti u postu. Nastavnik im kaže da mogu iskoristiti informacije iz vežbanja pod B. Pošto se radi o objavi u blogu, nastavnik im kaže da mogu i da ilustruju ukoliko žele. Nastavnik im daje vreme da urade vežbanje, a zatim izabere nekoliko učenika da pročitaju svoj post odn.objavu pri čemu nastavnik daje povratne informacije.  **Domaćí zadatak:** Radna sveska 1e, 16. strana | | | |
| **Dodatna aktivnost:** | Učenici predlažu svoje omiljene poznate ličnosti iz sveta sporta, muzike, kulture ili filma. Nastavnik pronalazi fotografije odabranih ličnosti pomoću interneta i prikazuje ih, a učenici ih opisuju služeći se naučenim vokabularom. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |