|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 57.** | | ODELJENJE**:** | | DATUM**:** |
| Nastavna tema: | **Try something new** | | | |
| Nastavna jedinica: | **Cool hobbies** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na hobije i opisivanje događaja u prošlosti korišćenjem odgovarajućih konstrukcija. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavniji tekst na temu hobija  - pronađu tražene informacije čitanjem i slušanjem  - opisuju događaje u prošlosti uz upotrebu *How long..?, for* i *since.* | | | |
| Međupredmetne  kompetencije: | rad sa podacima i informacijama, učenje, saradnja, komunikacija | | | |
| Oblik rada: | frontalni, individualni, rad u paru | | | |
| Nastavne metode: | dijaloška, rad na tekstu, diskusija, auditivna, demonstrativna | | | |
| Nastavna sredstva: | udžbenik, tabla, CD | | | |
| Korelacija sa drugim predmetima: | ČOS, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | **Udžbenik 74.strana, 1 Vocabulary**  Nastavnik skreće pažnju učenika na slike 1-5 i kaže im da one pokazuju aktivnosti kojima se maladi bave u slobodno vreme. Učenici povezuju slike sa izrazima a-e.  Nastavnik pušta audio-zapis 133 da učenici poslušaju i provere svoje odgovore. Zatim, nastavnik proverava odgovore sa celim odeljenjem. | | | |
| **Glavni deo:**  (33 minuta) | **2 Read**  Nastavnik ukazuje učenicima na slike i pita ih šta vide na slici (*a drone, a Rubik’s cube*) i pita učenike:  *Have you ever flown a drone?*  *Have you ever tried to solve the Rubik’s cube?*  Dalje, nastavnik im postavlja pitanja ispod naziva teksta:  *Do you want to try a new hobby?*  *What do you think of flying a drone/ solving the Rubik’s cube?*  Nastavnik podstiče učenike na kratku diskusiju. Zatim, nastavnik pušta audio-zapis 134, a učenici prate tekst i podvlače nepoznate reči. Ukoliko ima nepoznatih reči, nastavnik ih objašnjava i piše na tabli.  **B.** Nastavnik kaže učenicima da pročitaju u sebi tekst ponovo i odgovore na pitanja. Sledi usmena provera odgovora.  **Udžbenik 75.strana, 3 Grammar**  Nastavnik upućuje učenike na tabelu i pita ih kada koristimo *How long…? (to ask about an action which started in the past and continues up to the present).*  Nastavnik daje dodatna objašnjenja u vezi sa upotrebom *for* i *since*, a učenici zatim upisuju odgovarajuće reči u rečenice 1-6. Sledi usmena provera odgovora.  **IWB opcija:** Provera odgovora se vrši na interaktivnoj tabli.  **4 Listen**  **A.** Učenici imaju zadatak da slušaju intervju sa Kejti, devojčicom koja učestvuje u fotografskom kampu, i na osnovu tog razgovora da odgovore na pitanje da li se Kejti dobro provodi u tamo. Nastavnik pušta učenicima audio-zapis 135, a nakon toga odgovaraju na pitanje:  *Is Katie enjoying her time at the camp? (Yes, she is,)*  **IWB opcija:** Nastavnik prikazuje transkript dijaloga, a učenici ga čitaju po ulogama.  B. Nastavnik kaže učenicima da će ponovo slušati isti audio-zapis, ali ovoga puta treba da u udžbenike zabeleže da li su tvrdnje u vežbanju tačne ili netačne. Učenici prvo pročitaju tvrdnje, nastavnik im pušta audio-zapis a oni upisuju u kružiće T ili F za tačne ili netačne tvrdnje. Sledi usmena provera sa odeljenjem. | | | |
| **Završni deo:**  (7 minuta) | **5 Speak & Write**  **A.** Nastavnik deli učenike u parove kako bi jedni drugima postavljali pitanja iz tabele služeći se datim primerima. Nastavnik prati tok aktivnosti i pomaže kada je neophodno. Nekoliko učenika demonstrira aktivnost pred razredom.  **B.** Učenici se služe odgovorima svog partnera iz prethodnog vežbanja da bi napisali nekoliko rečenica o njoj/njemu. Nakon toga, nekoliko učenika čita svoje rečenice a nastavnik daje komentare i pohvaljuje učenike.  **Domaći zadatak:** 6c, 70. i 71. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |