|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 23.** | | ODELJENJE**:** | | DATUM**:** |
| Nastavna tema: | **Out and about** | | | |
| Nastavna jedinica: | **Mother’s Day** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na mesta u gradu. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju izraze i konstrukcije koji se odnose na mesta u gradu  - opišu mesta u gradu koristeći jednostavna jezička sredstva  - razumeju i poštuju pravila učtive komunikacije  - razumeju jednostavnije predloge, savete i pozive na zajedničke aktivnosti i odgovore na njih uz odgovarajuće obrazloženje;  - razumeju uobičajene molbe i zahteve i reaguju na njih. | | | |
| Međupredmetne  kompetencije: | digitalna, saradnja, učenje, komunikacija, odgovorno učešće u demokratskom društvu | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, audio-lingvalna, dijaloška, metoda praktičnih aktivnosti | | | |
| Nastavna sredstva: | CD, tabla, udžbenik | | | |
| Korelacija sa drugim predmetima: | srpski jezik i književnost. geografija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Učenici koji su radili Projekat kao domaći zadatak predstavljaju svoje radove PPT prezentacije. Nastavnik vodi računa da ostali učenici pažljivo slušaju izlaganje i podstiče učenike da postave pitanja, ukoliko ih imaju.  Nastavnik postavlja dodatna pitanja i beleži zapažanja u vezi sa usmenim izlaganjem učenika. | | | |
| **Glavni deo:**  (30 minuta) | **Udžbenik 34. strana, 1 Read**  **A.** Nastavnik poziva učenike da pogledaju strip u udžbeniku i da pogode šta se desilo u priči. U ovoj fazi podstiče diskusiju ali ne ispravlja učenike. Nastavnik im pušta materijal za čitanje u formi videa koji je dostupan. Učenici gledaju video, a po njegovom završetku čitaju tekst u sebi i podvlače nepoznate reči. Nastavnik objašnjava i piše nove reči/izraze na tabli.  **B.** Nastavnik postavlja pitanja iz vežbanja a učenici usmeno odgovaraju na njih.  **IWB opcija:** Nastavnik koristi interaktivni softver da najpre prikaže pitanja, a nakon što učenici daju svoje odgovore prikazuje i tačne odgovore.  **Udžbenik 35. strana, 2 Vocabulary**  Nastavnik postavlja učenicima pitanja:  *What’s in your city/ town/ village?*  *Where can you eat?*  *Where can you have fun?*  Nastavnik ističe prikazane reči i fotografije različitih mesta u gradu (*florist’s, chemist’s, car park, stadium…)* i objašnjava da oni predstavljaju mesta i usluge.  Nastavnik pita učenike da li mogu da pogode značenja ovih reči. Učenici dopunjuju rečenice 1-6, pa slušaju audio-zapis 58 i proveravaju da li su dobro uradili vežbanje.  **IWB opcija:** Provera odgovora se vrši na interaktivnoj tabli.  **3 Pronunciation**  Cilj vežbanja je da učenici nauče da prave razliku u tome kako se slovo c izgovara ( kao /k/ i /s/). Nastavnik objašnjava učenicima da će čuti reči koje na različitom mestu imaju slovo c u pisanju, i da slušajući treba da odrede da li u datoj reči čuju /k/ ili /s/ i shodno tome označe odgovarajuću kolonu u tabeli. Nastavnik pušta audio-zapis 60, učenici slušaju i označavaju odgovarajuću kolonu u tabeli. Sledi usmena provera sa celim odeljenjem.  **Udžbenik 35. strana, 4 Grammar**  Nastavnik poziva učenike da pogledaju primere upotrebe modalnih glagola *can/could/may/might* u vežbanju i prevodeći primere dolaze do zaključka u kojim se sve značenjima navedeni modalni glagoli mogu koristiti (u značenju ponude, da zatražimo dozvolu, da uputimo učtiv zahtev i da izrazimo mogućnost u sadašnjosti i budućnosti).  Učenici u paru povezuju rečenice 1-6 sa rečenicama a-f. Sledi usmena provera odgovora.  **IWB opcija:** Nastavnik dodatno prikazuje odeljak *Grammar reference*, a provera odgovora se vrši na interaktivnoj tabli. | | | |
| **Završni deo:**  (5 minuta) | **5 Speak**  Nastavnik deli učenike u parove. Upućuje ih na *Speaking Activities* na kraju udžbenika (121.strana vežba 3a Speak) i kaže učenicima da pogledaju prvu sliku i da pogode o kakvim se situacijima radi na slikama. Objašnjava im da *Sure, no problem.* koristimo da pozitivno odgovorimo na nečiji zahtev, a *I’m afraid not.* da negativno odgovorimo na nečiji zahtev. Poziva ih da upotrebe modalne glagole i sastave pitanja i odgovore na osnovu datih slika. Nastavnik prati tok aktivnosti i pomaže učenicima kada je neophodno, a zatim nekoliko učenika izvodi dijalog pred razredom. Nastavnik pohvaljuje učenike i daje konstruktivne predloge.  **Domaćí zadatak:** Radna sveska 3a, 31. i 32. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |