|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 37.** | | ODELJENJE**:** | | DATUM**:** |
| Nastavna tema: | **Go green!** | | | |
| Nastavna jedinica: | **Happy birthday!** | | | |
| Tip časa: | utvrđivanje | | | |
| Cilj časa: | Utvrđivanje i primena jezičkih izraza za pisanje pozivnice putem imejla, kao i za prihvatanje i odbijanje dobijenog poziva. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - napišu pozivnicu putem imejla  - prihvate i odbiju dobijeni poziv za određeni događaj  - pronađu informaciju u tekstu i slušanjem. | | | |
| Međupredmetne  kompetencije: | odgovorno učešće u demokratskom društvu, komunikacija, učenje, rešavanje problema | | | |
| Oblik rada: | frontalni, individualni, rad u paru i u grupi | | | |
| Nastavne metode: | demonstrativna, dijaloška, rad na tekstu, metoda pisanja | | | |
| Nastavna sredstva: | računar, CD, udžbenik, tabla, internet | | | |
| Korelacija sa drugim predmetima: | srpski jezik i književnost, informatika i računarstvo | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Udžbenik 54. strana, 1 Listen**  Nastavnik skreće učenicima pažnju na aktivnost i kaže im da pročitaju rečenice a-c. Nastavnik pušta audio-zapis 95 da učenici slušaju i da rečenice povežu sa osobama Jeff, Carrie i Ted. Sledi usmena provera sa celim odeljenjem. | | | |
| **Glavni deo:**  (30 minuta) | **2 Speak**  **A.**Nastavnik skreće učenicima pažnju na tabelu i ustaljene izraze koji se koriste za pozivanje nekoga, prihvatanje i odbijanje poziva. Proverava da li razumeju sve izraze, ukoliko ima nepoznatih izraza objašnjava ih i piše na tabli. Pušta im audio-zapis 96 i zaustavlja posle svakog izraza kako bi ga učenici ponovili.  **B.** Nastavnik deli učenike u grupe od 3 kako bi mogli igrati dijalog po ulogama A, B i C. Nastavnik im objašnjava situaciju. Učenik A treba da odglumi da mu je rođendan sutra i da će imati žurku kod kuće. Treba da pozove prijatelje, da im kaže dan i vreme i odgovori na njihova pitanja. Učenik B treba da odbije poziv i da da objašnjenje zašto ne može da prisustvuje. Učenik C treba da prihvati poziv i da sazna ko je sve pozvan, šta će raditi na zabavi, da li treba nešto da pomogne ili donese. Nastavnik prati njihovu aktivnost i pomaže kada je potrebno.  Nastavnik ponavlja istu proceduru i za drugu situaciju gde se organizuje rođendanski izlet, ali učenici menjaju uloge. Na kraju bira nekoliko grupa da izvedu dijaloge i daje im konstruktivne sugestije, kao i pohvale.  **Udžbenik 55. strana, 3 Write**  **A.** Nastavnik kaže učenicima da pogledaju emotikone i da pogode u čemu se radi u imejlovima. Skreće im pažnju na rečenice 1-3 i proverava da li im je jasno šta treba da urade (dopune rečenice informacijama iz imejlova). Nakon toga, sledi usmena provera njihovih odgovora.  **IWB opcija:** Provera odgovora vrši se prikazivanjem popunjenih rečenica na interaktivnoj tabli.  **B.** Nastavnik izabere tri učenika da naglas pročitaju imejlove. Radi provere razumevanja pročitanog nastavnik postavlja pitanja 1-6 da učenici usmeno odgovore na njih. | | | |
| **Završni deo:**  (10 minuta) | **C.** Nastavnik kaže učenicima da će imati zadatak da napišu imejl i poziva učenike da pročitaju *Tip* i daje im objašnjenja. Zatim, učenici čitaju plan za pisanje imejla, a nastavnik proverava da li im je sve jasno i daje dodatna objašnjenja tamo gde je potrebno. Upućuje ih na vežbanje 3 Write A kako bi videli kako njihov odgovor treba da izgleda. Daje im dovoljno vremena da napišu imejl. Nakon toga, nekoliko učenika čita svoje imejlove celom odeljenju.  **Dodatna aktivnost:** Učenici razmene sveske sa parom iz klupe i napišu odgovor u kome prihvataju ili odbijaju poziv.  **Domaći zadatak:** Radna sveska 4e, 50. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |