|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 6. | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 26.** | | ODELJENJE**:** | | DATUM**:** |
| Nastavna tema: | **Out and about** | | | |
| Nastavna jedinica: | **Q&A about space** | | | |
| Tip časa: | utvrđivanje | | | |
| Cilj časa: | Utvrđivanje jezičkih sadržaja koji se odnose na pojmove u našem solarnom sistemu. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju izraze i konstrukcije koji se odnose na naš solarni sistem  - koriste oblike odnosnih zamenica da definišu ljude i predmete  - slušaju tekst i odgovaraju na pitanja na osnovu čitanja i slušanja. | | | |
| Međupredmetne  kompetencije: | učenje, rad sa podacima i informacijama, komunikacija, saradnja | | | |
| Oblik rada: | frontalni, individualni, rad u paru | | | |
| Nastavne metode: | rad na tekstu, demonstrativna, auditivna, dijaloška | | | |
| Nastavna sredstva: | udžbenik, CD, tabla | | | |
| Korelacija sa drugim predmetima: | srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Udžbenik 40. strana, 1 Vocabulary**  Nastavnik zamoli učenike da pogledaju slike i pročitaju nazive uz njih.  Nastavnik ih podstiče da sami dođu do značenja/prevoda nepoznatih reči ukazujući na slike. Zatim, nastavnik pušta audio-zapis 68 da učenici slušaju izgovor i ponove reči koje čuju. | | | |
| **Glavni deo:**  (33 minuta) | **Udžbenik 42. strana, 2 Read**  **A.** Nastavnik skreće pažnju učenicima na sliku astronauta i naslov teksta i objašnjava im da će čitati tekst sa pitanjima i odgovorima u vezi svemira. Objašnjava da se Q&A iz naslova odnosi na *questions* and *answers.* Učenici čitaju jedno po jedno pitanje i objašnjavaju im se nepoznate reči. Učenici gledaju odgovore i povezuju ih sa pitanjima. Nastavnik za sada ne ispravlja njihove pretpostavke o tome šta je tačan odgovor. Zatim, nastavnik pušta audio-zapis 69 i provere da li su uspešno povezali pitanja sa odgovorima. Posle provere nastavnik na tabli piše reč *planets* i pita učenike da li znaju nazive planeta sunčevog sistema. Kaže im da ima 8 planeta i ispisuje njihove nazive na tabli: *Mercury, Venus, Earth, Jupiter, Saturn, Uranus, Neptune.*  **B.** Učenici čitaju tvrdnje 1-6 i na osnovu prethodno pročitanog u kružiće upisuju T za tačno i F za netačno. Nastavnik proverava odgovore sa odeljenjem.  **Udžbenik 41. strana, 3 Grammar**  Nastavnik čita pravila upotrebe odnosnih zamenica i kaže im da zamenice *who, which, that* služe da uvedu odnosne rečenice. Da bi upotreba bila jasnija crta im na tabli Venov dijagram gde se u preseku dva skupa nalazi *that* koje obuhvata people, things, animals i ideas. Nastvnik piše sledeće rečenice na tabli:  *That’s the girl. She won a science competition.*  *That’s the girl who/ that won a science competition.*  Nastavnik ih uči da razlikuju glavnu (*That’s the girl)* od odnosne rečenice (*who/ that won a science competition*).  **IWB opcija:** Nastavnik dodatno prikazuje odeljak *Grammar reference*, a provera odgovora se vrši na interaktivnoj tabli.  Još jednom proverava sa odeljenjem da li su zapamtili kada se koristi koja odnosna zamenica, a učenici potom na prazna mesta u rečenicama 1-6 upisuju oblike odnosnih zamenica u ovoj vežbi. Sledi usmena provera sa odeljenjem.  **4 Listen**  Nastavnik objašnjava učenicima da će čuti brata i sestru kako pričaju o posteru na temu planete Mars, a da će njihov zadatak biti da isprave pogrešne informacije. Nastavnik im pušta audio-zapis 70, a potom učenici u paru ispravljaju greške na posteru. Sledi usmeno izveštavanje.  **IWB opcija:** Nastavnik prikazuje transkript dijaloga, a nekoliko učenika pojedinačno čita tekst.  **5 Speak**  Nastavnik deli učenike u parove. Oni naizmenično jedno drugome postavljaju pitanja na osnovu ponuđenih reči i daju odgovore na njih. Cilj je da se proveri koliko su učenici zapamtili informacije u vezi sa svemirom tokom časa. Provera se vrši tako što nekoliko parova odigra dijalog u kome jedan učenik postavlja pitanja, a drugi daje odgovore na njih. | | | |
| **Završni deo:**  (7 minuta) | **6 Write & Present**  Učenici imaju zadatak da izmisle svoju planetu. Kako bi je kreirali odgovaraju na ponuđena pitanja u ovom vežbanju i sve to zapisuju u svoje sveske. Nastavnik nadzire njihov rad i pomaže im ukoliko ima nejasnoća. Na kraju učenici prezentuju svoj rad, a nastavnik im daje konstruktivne sugestije i pohvaljuje ih.  **Domaćí zadatak:** Radna sveska 3d, 37. i 38. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |