|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 6.** | | ODELJENJE**:** | | DATUM**:** |
| Nastavna tema: | **Welcome to my world** | | | |
| Nastavna jedinica: | **Jefferson Science and Math College** | | | |
| Tip časa: | obrada | | | |
| Cilj časa: | Usvajanje i primena jezičkih sadržaja koji se odnose na školu i školski život. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavnije tekstove u kojima se opisuju sposobnosti i umeća;  - razmene pojedinačne informacije i/ili nekoliko informacija u nizu koje se odnose na radnje u sadašnjosti;  - primene naučeni vokabular u razgovoru o školskim aktivnostima;  - koriste neodređene zamenice *some, any, no* i njihove izvedenice i primene ih u odgovarajućem kontekstu. | | | |
| Međupredmetne  kompetencije: | odgovorno učešće u demokratskom društvu, saradnja, učenje, komunikacija | | | |
| Oblik rada: | frontalni, individualni,rad u grupi | | | |
| Nastavne metode: | rad na tekstu, demonstrativna, dijaloška | | | |
| Nastavna sredstva: | udžbenik, audio-zapis, tabla | | | |
| Korelacija sa drugim predmetima: | ČOS, građansko vaspitanje, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  **Udžbenik 12. strana, 1 Vocabulary**  Nastavnik pita učenike koji im je omiljeni predmet u školi i zašto. Zapisuje nazive pomenutih predmeta na tabli na engleskom. Upućuje ih na slike u udžbeniku i pušta im audio-zapis 14 da slušaju i ponove nazive školskih predmeta koji su im nepoznati. Nakon toga, pita ih da usmeno razvrstaju predmete u četiri prostorije u kojima se nastava tih predmeta odvija (*classroom, science lab, gym, computer lab*).  Na kraju učenici zapisuju nazive predmeta i prostorija u školske sveske. | | | |
| **Glavni deo:**  (30 minuta) | **Udžbenik 12. strana 2 Read**  Nastavnik zamoli učenike da pogledaju slike i pročitaju naziv teksta, upućuje ih na *TIP* i podstiče da predvide o čemu se u tekstu radi na osnovu slika i datih natpisa.  Zatim učenici slušaju audio-zapis 15 kako bi saznali da li su njihove pretpostavke tačne. Nakon slušanja postavlja im sledeća pitanja da proveri njihovo razumevanje teksta:  *What does Eric want to become?*  *Does he like classes at Jefferson?*  *What are some of his extra classes?*  *What’s Tommy’s favourite subject?*  *What does Amber want to become?*  Nakon toga učenici u sveske odgovaraju na pitanja u vežbanju pod B na 13. strani. Nastavnik proverava odgovore sa celim odeljenjem.  **Udžbenik 13. strana, 3 Grammar**  **A.** Nastavnik daje učenicima da čitaju prvi niz primera koji sadrži zamenicu *some* i objašnjava da se koristi kada nije potrebno da izrazimo precizno količinu. Dalje, im objašnjava da se koristi uglavnom u potvrdnim rečenicama ali i u upitnim rečenicama sa značenjem zahteva ili ponude.  Nastavnik kaže učenicima da pročitaju sledeći niz rečenica koje sadrže *any* i objašnjava da se koristi u odričnim i upitnim rečenicama kao što to mogu videti u datim primerima.  Zatim čitaju i poslednji niz rečenica koje sadrže *no* i objašnjava im se upotreba.  Potom učenici popunjavaju prazna mesta u rečenicama ispod ovih primera birajući jedan od tri ponuđena oblika – *some, any* ili *no*. Po završetku nastavnik vrši proveru sa celim odeljenjem.  **B.** Nastavnik poziva učenike da pogledaju tabelu pod B u kojoj se nalaze izvedenice dobijene od *some, any, no, every* i reči *one, thing* i *where*. Učenici uz pomoć nastavnika zaključuju u kojim situacijama se koji od tako dobijenih oblika koristi. Kako bi proverio da li su dobro razumeli njihovu uporebu, nastavnik im daje da zaokruže jedan od dva ponuđena oblika u rečenicma koje se nalaze ispod date tabele.  **Udžbenik 13. strana, 4 Pronunciation**  Nastavnik pušta učenicima audio-zapis 16 da slušaju i da obeleže odgovarajuću kolonu u tabeli u zavisnosti od toga da li se u reči čuje glas /e/ ili /i:/. Ukoliko je potrebno audio-zapis se pušta dva puta. Sledi usmena provera sa odeljenjem. | | | |
| **Završni deo:**  (8 minuta) | **Udžbenik 13.strana, 5 Speak**  Učenici rade u paru. Učenik A postavlja pitanja, a učenik B odgovara na pitanja data u ovom vežbanju. Zatim, menjaju uloge. Nastavnik ih obilazi i ukoliko je potrebno pomaže im. Nekoliko parova se izabere da uradi vežbanje pred celim odeljenjem.  **Domaćí zadatak:** Radna sveska -11. i 12. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |