|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 2.** | | ODELJENJE**:** | | DATUM**:** |
| Nastavna tema: | **Hello** | | | |
| Nastavna jedinica: | **Where are you from?** | | | |
| Tip časa: | utvrđivanje | | | |
| Cilj časa: | Utvrđivanje jezičkih sadržaja koji se odnose na izražavanje sposobnosti i korišćenje reči i izraza vezanih za države, nacionalnosti, zanimanja i predmete u spavaćoj sobi. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - opišu radnje, sposobnosti i umeća koristeći nekoliko vezanih iskaza;  - navedu nazive država i narode koji u njima žive;  - formulišu jednostavnije iskaze koji se odnose na predmete u spavaćoj sobi. | | | |
| Međupredmetne  kompetencije: | odgovorno učešće u demokratskom društvu, komunikacija, učenje, saradnja, digitalna kompetencija | | | |
| Oblik rada: | rad u grupi i u paru, frontalni, individualni | | | |
| Nastavne metode: | dijaloška, igrovne aktivnosti, demonstrativna | | | |
| Nastavna sredstva: | udžbenik, audio-zapis, tabla, karta sveta, računar, Internet, projektor, laptop | | | |
| Korelacija sa drugim predmetima: | srpski jezik i književnost, biologija, geografija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Nastavnik imenuje dan ili mesec, a učenici imaju zadatak da pojedinačno imenuju prethodni dan ili mesec. Postupak se ponavlja sa danima i mesecima koji slede nakon izgovorenog dana.  Učenici aktivnost nastavljaju u paru, a nastavnik prati tok aktivnosti i pohvaljuje učenike. | | | |
| **Glavni deo:**  (30 minuta) | **Udžbenik 4. strana, 2 Where are you from?**  Nastavnik prikazuje kartu sveta i pita učenike *Where are you from?* Nastavnik zatim pokazuje različite države, ohrabrujući učenike da ponove nacionalnosti naučene u prethodnom razredu. Nastavnik zapisuje na tabli odgovore učenika i ukazuje na države i nacionalnosti prikazane u udžbeniku i objašnjava eventualne nepoznate reči.  Učenici povezuju individualno države i nacionalnosti. Sledi usmena provera odgovora.  Nastavnik pušta audio-zapis 3, učenici ponavljaju vežbajući izgovor.  **IWB opcija:** Nastavnik prikazuje sadržaj i povezana vežbanja iz elektronskog udžbenika uz pomoć projektora i laptopa.  **Udžbenik 5. strana, 3 Jobs**  Učenici imaju zadatak da povežu slike sa nazivima zanimanja. Zatim, nastavnik pušta audio-zapis 4 da slušaju, provere svoje odgovore i ponavljaju vežbajući izgovor.  **Udžbenik 7. strana, 6 My room**  Nastavnik kaže učenicima da pogledaju sliku spavaće sobe i daje im zadatak da u paru odgovaraju na pitanja o tome gde se predmeti u sobi nalaze koristeći predloge za mesto *on, in* i *under*. Npr. *Where’s the tablet? It’s on the floor.* Nastavnik obilazi učenike i pomaže kada je to potrebno. Bira nekoliko parova da pred odeljenjem izvedu dijalog.  **8 What can you do?**  Nastavnik proverava da li su sve reči u vežbanju poznate, a zatim objašnjava postupak vežbanja. Učenici rade u paru, postavljaju i odgovaraju na pitanja u vezi sa sposobnostima koristeći *can* i *can’t* i date reči i izraze. Nekoliko učenika izvodi dijalog pred razredom. Ukoliko ima dovoljno vremena, nastavnik pita učenike šta njihovi članovi porodice mogu/ne mogu da urade, koristeći reči iz vežbanja. | | | |
| **Završni deo:**  (5 minuta) | Nastavnik deli učenike u parove. Učenici međusobno postavljaju pitanja i odgovaraju na njih u vezi sa predmetima u učionici: *Where are the posters? Where is the teacher’s desk? How many chairs/desks are there?* Nastavnik prati tok aktivnosti i pomaže kada je neophodno i pohvaljuje aktivnost učenika.  **Domaćí zadatak:** Radna sveska 4. strana sva vežbanja, 5. strana vežbanje C i 7. strana sva vežbanja. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |