|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK**:** | | | ŠKOLA: | |
| ČAS BROJ**: 1.** | | ODELJENJE**:** | | DATUM**:** |
| Nastavna tema: | **Hello** | | | |
| Nastavna jedinica: | **What’s your name?** | | | |
| Tip časa: | utvrđivanje | | | |
| Cilj časa: | Usvajanje jezičkih sadržaja koji se odnose na pozdravljanje i predstavljanje. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:   * pozdrave i otpozdrave * predstave sebe i drugog koristeći jednostavnija jezička sredstva * razmene jednostavnije informacije lične prirode na temu porodice * formulišu jednostavnije iskaze koji se odnose na hronološko vreme. | | | |
| Međupredmetne  kompetencije: | odgovorno učešće u demokratskom društvu, komunikacija, kompetencija za učenje, saradnja, digitalna kompetencija | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, dijaloška, rad na tekstu, metoda praktičnih aktivnosti | | | |
| Nastavna sredstva: | udžbenik, tabla, projektor, audio zapis, elektronski udžbenik | | | |
| Korelacija sa drugim predmetima: | građansko vaspitanje, ČOS, srpski jezik i književnost, informatika i računarstvo | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Na početku časa nastavnik pozdravlja učenike i ukoliko ih ne poznaje predstavlja se rečima: *Hello! I’m…* Zatim, postavlja pitanje učenicima *What’s your name? Have you got any brothers or sisters?* *Are you happy to be back to school again?* Nastavnik ukratko upoznaje učenike sa udžbenikom, njegovim sadržajem i strukturom, na primeru jedne nastavne teme i odgovara na eventualna pitanja učenika.  Takođe ukazuje na ***Wordlist*** na kraju udžbenika, koristan resurs za učenike.  Nastavnik takođe upoznaje učenike sa **kriterijumima ocenjivanja** i odgovara na eventualna pitanja učenika.  **IWB opcija**: Nastavnik predstavlja udžbenik u elektronskoj verziji i pokazuje njegov sadržaj. | | | |
| **Glavni deo:**  (30 minuta) | **Udžbenik 4. strana, Hello**  **1. What’s your name?**  **A.** Nastavnik upućuje učenike na slike u udžbeniku i pita ih da li se sećaju glavnih likova u udžbeniku i podstiče ih na odgovor (Betty, Harry, Lily, Oliver, Mrs Bing). Zatim ih pita gde se deca i Mrs Bing nalaze (u klubu za mlade).  Nastavnik pušta audio-zapis 2 da učenici slušaju i prate tekst u udžbeniku. Istovremeno dok prate, nastavnik im kaže i da podvlače nepoznate reči. Nastavnik izabere nekoliko učenika da pročitaju kratke dijaloge.  **B.** Nastavnik podstiče učenike da se i sami predstave, služeći se naučenim obrascem. Predlog za ovu vežbu nalazi se u vežbi B. na 4.strani. Nastavnik pohvaljuje učenike i pomaže im povremeno sugestijama za bolji izgovor i upotrebu naučenih konstrukcija. Nastavnik postavlja dodatna pitanja učenicima tokom njihovog predstavljanja, kako bi dobio dodatne informacije, a učenici vežbali veštinu govora, a zatim ohrabruje i ostale učenike da postavljaju pitanja. Nekoliko učenika u paru predstavlja dijalog pred razredom.  **2 What’s the time?**  Nastavnik crta časovnik na tabli tako da velika kazaljka pokazuje broj 12, a mala broj 1. Nastavnik postavlja učenicima pitanje *What’s the time?* a zatim prikazuje različito vreme i podstiče učenike da odgovore *half past…, a quarter to / past…, five, ten… to/past…* Nastavnik podseća učenike da u engleskom jeziku minuti mogu da prethode satima ali i da mogu da dođu posle njih. Npr. It’s eleven fifteen. U ovom slučaju ne koristimo *past/ to.* Učenici zatim rade vežbanje C u udžbeniku na strani 6 povezujući vreme sa rečenicom koja ga iskazuje. iskazano vreme poklapa sa odgovarajućim časovnikom. Nastavnik pušta audio-zapis 6, a učenici proveravaju odgovore.  **Draw two clocks**  Učenici rade u paru. Svaki učenik u svesci crta dva prazna časovnika, bez kazaljki. Jedan učenik kaže proizvoljno vreme, a drugi ima zadatak da to vreme prikaže docrtavanjem kazaljki na svom satu. Nakon dva iskazana vremena, učenici menjaju uloge. Nastavnik prati tok aktivnosti i pomaže kada je neophodno, a zatim nekoliko učenika usmeno izlaže koliko je sati na njihovim časovnicima.  **IWB opcija:** Nastavnik na projektoru prikazuje slike časovnika koji pokazuju vreme u različitim delovima sveta, a učenici onda odgovaraju na pitanje *What’s the time in Sydney? What’s the time in New York?*  **Udžbenik 6. strana, 5 Family**  Nastavnik skreće učenicima pažnju na slike 1-3. Učenici imaju nekoliko minuta da pročitaju tekst ispod slike, a zatim da u paru napišu imena osoba koje su opisane u tekstu. Nastavnik pušta audio-zapis 7 kako bi učenici proverili odgovore, a zatim nekoliko učenika čita tekst glasno.  Zatim, učenici rade vežbu na strani 7 tako što dopunjavaju rečenice sa ponuđenim rečima (cousin, son, grandparents...). Sledi usmena provera sa celim odeljenjem. | | | |
| **Završni deo:**  (5 минута) | Učenici zamisle da im je prvi dan u školi i da ne poznaju nikoga u odeljenju. Služeći se naučenim vokabularom, učenici imaju zadatak da prošetaju razredom, da se upoznaju, predstave sebe i odgovore na pitanja sagovornika. Nastavnik prati tok aktivnosti i pomaže kada je neophodno i pohvaljuje aktivnost učenika.  **Domaćí zadatak:** Radna sveska 5. strana vežba E i 6.strana vežba F. | | | |
| **Dodatna aktivnost** |  | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |