|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6**. | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 68.** | | ODELJENJE**:** | | DATUM**:** |
| Nastavna tema: | **Faces and places** | | | |
| Nastavna jedinica: | **The Olympic Games** | | | |
| Tip časa: | utvrđivanje | | | |
| Cilj časa: | Utvrđivanje i primena jezičkih sadržaja koji se odnose na Olimpijske igre. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - koriste vokabular vezan za Olimpijske igre  - razumeju jednostavniji tekst na temu Olimpijskih igara  - diskutuju na temu Olimpijskih igara  - koriste pasiv prostog prošlog vremena | | | |
| Međupredmetne  kompetencije: | odgovoran odnos prema zdravlju, saradnj, učenje, komunikacija | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, dijaloška, rad na tekstu, metoda pisanja | | | |
| Nastavna sredstva: | udžbenik, CD, tabla | | | |
| Korelacija sa drugim predmetima: | srpski jezik i književnost, ČOS, fizičko i zdravstveno vaspitanje | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  **Udžbenik 88. strana, 1 Read**  Nastavnik uvodi učenike u temu časa crtajući na tabli olimpijske krugove. Pita ih da kažu o čemu se radi. Skreće pažnju učenicima na sliku u udžbeniku i pita ih da li znaju šta je to (*the Olympic flame*). Onda im postavlja sledeće pitanje:  *What do you know about the Olympics?*  Učenici odgovaraju, a nakon toga čitaju pitanja iz kviza i zaokružuju odgovore.  Nastavnik pušta audio-zapis 159 da učenici mogu da provere da li su tačno odgovorili. | | | |
| **Glavni deo:**  (30 minuta) | **Udžbenik 89. strana, 1 Read**  **B.** Učenici čitaju tekst o olimpijskim igrama. Ukoliko ima nepoznatih reči, nastavnik ih objašnjava i zapisuje na tabli. Zatim, odgovaraju na pitanja u vežbanju. Provera odgovora vrši se usmeno sa celim odeljenjem.  **IWB opcija:** Nastavnik na interaktivnoj tabli ističe rečenice u tekstu koje predstavljaju odgovor za postavljeno pitanje.  **Over to you**  Nastavnik postavlja pitanja iz rubrike kako bi proširio razgovor na temu. Podstiče učenike da daju odgovore i inicira kratku diskusiju.  **2 Grammar**  Nastavnik objašnjava građenje pasiva prošlog prostog vremena (*Past Simple Passive*) služeći se prikazanim primerima i podstičući učenike da navedu svoje primere.  Učenici u paru popunjavaju rečenice 1-6, a zatim čitaju svoje odgovore obrazlažući ih.  **IWB opcija:** Provera odgovora se vrši na interaktivnoj tabli, a nastavnik prikazuje i odeljak *Grammar reference* za dodatne primere.  **3 Speak & Write**  **A.** Nastavnik skreće pažnju učenicima na naslov *AMAZING FACTS: SPORTS IN NUMBERS* i na fotografije i pita ih šta misle o kojim sportovima će biti reči. Učenici čitaju rečenice 1-4. Nastavnik proverava da li sve razumeju u rečenicama. Nastavnik ističe primer i proverava razumevanje. Učenici rade u paru tako što učenici sa višim nivoom postignuća postavljaju pitanja, a učenici sa nižim nivoom postignuća pokušavaju da pogode tačan odgovor. Nastavnik šeta kroz učionicu, pomaže kada je potrebno i daje konstruktivne komentare. | | | |
| **Završni deo:**  (5 minuta) | **B.** Učenici slušaju audio-zapis 160 i proveravaju da li su tačno pogodili odgovore iz prethodnog vežbanja. Nastavnik usmeno proverava odgovore ss odeljenjem.  **Domaći zadatak:** Radna sveska 7d, 82. i 83. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |