|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 8.** | | ODELJENJE**:** | | DATUM**:** |
| Nastavna tema: | **Welcome to my world** | | | |
| Nastavna jedinica: | **Are you an indoor or outdoor person?** | | | |
| Tip časa: | utvrđivanje | | | |
| Cilj časa: | Utvrđivanje i primena glagola koji opisuju aktivnosti u slobodno vreme i izražavanje dopadanja i ne dopadanja. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavnije izraze koji se odnose na dopadanje i ne dopadanje;  - formulišu jednostavnije iskaze koji se odnose na dopadanje i ne dopadanje;  - koriste naučeni vokabular i saopšte čime se bave u slobodno vreme. | | | |
| Međupredmetne  kompetencije: | odgovorno učešće u demokratskom društvu, komunikacija, učenje, saradnja | | | |
| Oblik rada: | frontalni, individualni, rad u grupi | | | |
| Nastavne metode: | demonstrativna, dijaloška, auditivna, rad na tekstu | | | |
| Nastavna sredstva: | udžbenik, tabla, audio-zapis | | | |
| Korelacija sa drugim predmetima: | srpski jezik i književnost, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  Nastavnik pozdravlja učenike i kaže im da otvore svoje udžbenike na stranu 16.  **Udžbenik 16. strana, 1 Vocabulary**  Nastavnik ističe uokvirene glagole (*go, go to, do, play, have*) u sklopu vežbanja i objašnjava da se oni koriste sa odgovarajućim imenicama/ izrazima. Nastavnik pita učenike da mu prevedu navedene glagole. Zatim, nastavnik na tabli piše glagole *play*, *do* i *go* i objašnjava da se *play* koristi za sportove sa loptom i aktivnosti u kojima se dva tima/dvoje ljudi nadmeće. Glagol *do* se koristi za individualne aktivnosti/sportove u kojima se ne koristi lopta, a glagol *go* se koristi za sportove i aktivnosti koji se završavaju na -ing. Učenici dopunjavaju izraze u udžbeniku, a odgovori se proveravaju sa celim odeljenjem. Nastavnik pita učenike koje od ovih aktivnosti se rade napolju a koje unutra. | | | |
| **Glavni deo:**  (30 minuta) | **2 Read**  **A.** Nastavnik ističe naslov teksta i uvodi učenike u temu pitanjima:  *What is it? Where can you see a quiz? Do you like doing quizzes?*  Nastavnik pita učenike da li više vole da se bave sportovima napolju ili unutra i da će saznati odgovor na ovo pitanje nakon što pročitaju i urade kviz. Nastavnik proziva jednog učenika da pročita prvo pitanje i ponuđene odgovore. Nakon toga, pita učenike da li razumeju sve reči. Ukoliko ima nepoznatih reči, nastavnik ih zapisuje na tabli i objašnjava. Ova aktivnost se ponavlja sve dok se ne pročita svih pet pitanja i ponuđeni odgovori. Učenici nakon rešavanja kviza sabiraju poene kao što je dato u ključu i pronalaze da li spadaju u osobe koje više vole sportove u prirodi ili unutra.  **B.** Nastavnik podstiče sa učenicima diskusiju u vezi za rezultatima kviza, da li se slažu sa rezultatom ili ne i zašto.  **Udžbenik 17. strana, 3 Grammar**  **A.** Učenici čitaju primere iz udžbenika. Na tabli nastavnik crta tri kolone. U prvoj nacrta jednog smajlija (☺*like/enjoy*) u drugoj crta dva smajlija (☺☺ *love*) i u trećoj tužno lice (☹ *hate/ can’t stand*). Zatim, na tabli napiše nekoliko primera i pita ih zašto je pored *like/enjoy* samo jedan smajli a pored *love* dva (jer love izražava snažniju emociju). Dalje, pita ih šta primećuju u vezi sa glagolom koji sledi iza glagola *like/enjoy/love/hate/can’t stand* (posle njih je glagol sa nastavkom -ing).  **B.** Nastavnik kaže učenicima da pročitaju primere u udžbeniku i pita ih šta zapažaju da sledi iza glagola *would* i *want* (oblik infinitiva sa to). Objašnjava im da je u prvom primeru *I’d* skraćeni oblik od *I would.* Nastavnik kaže učenicima da urade vežbanje i da glagole iz zagrade napišu u obliku sa -ing ili infinitiva sa *to*. Sledi usmena provera.  **4 Listen**  **A.** Nastavnik objašnjava da će učenici sada raditi vežbu slušanja i kaže im da pročitaju tri ponuđene opcije. Nastavnik pušta audio-zapis 22 da učenici slušaju i zaokruže odgovor. Sledi usmena provera odgovora.  **B.** Učenici pre slušanja čitaju rečenice u vežbanju. Nastavnik proverava da li ima nepoznatih reči i ako ih ima objašnjava ih. Nastavnik pušta audio-zapis 23, a učenici rešavaju zadatak upisujući slova u kružiće, a onda se vrši provera njihovih odgovora. | | | |
| **Završni deo:**  (8 minuta) | **Udžbenik 17. strana, 5 Speak & Write**  Nastavnik deli učenike u grupe od po 3. U okviru grupe učenici popunjavaju anketu pri čemu prvo sami odgovore na data pitanja i upišu odgovore u kolonu *YOU*, a onda intervjuišu učenike iz njihove grupe čiji se odgovori beleže u kolone *Student 1* i *Student 2.* Na nivou grupe učenici saopštavaju odeljenju rezultate ankete.  **Domaćí zadatak:** Učenici treba da napišu kraći pasus u školske sveske o rezultatima ankete na osnovu informacija iz tabele u vežbanju 5 Speak & Write. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |