|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 19.** | | ODELJENJE**:** | | DATUM**:** |
| Nastavna tema: | **Thinking back** | | | |
| Nastavna jedinica: | **Good news – bad news** | | | |
| Tip časa: | utvrđivanje | | | |
| Cilj časa: | Utvrđivanje jezičkih sadržaja koji se odnose saopštavanje dobrih/loših vesti, reagovanje na dobre/loše vesti korišćenjem prideva i odgovarajućih izraza. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - primene naučeno gradivo u saopštavnju dobrih/loših vesti i reagovanju na njih  - koriste konstrukcije koje se odnose na događaje u prošlosti  - poštuju pravila učtive komunikacije. | | | |
| Međupredmetne  kompetencije: | saradnja, učenje, komunikacija | | | |
| Oblik rada: | frontalni, individualni, rad u paru i u grupi | | | |
| Nastavne metode: | rad na tekstu, metoda pisanja, dijaloška, demonstrativna, estetička, odgovorno učešće u demokratskom društvu | | | |
| Nastavna sredstva: | CD, udžbenik, tabla | | | |
| Korelacija sa drugim predmetima: | srpski jezik i književnost, likovna kultura | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  **Udžbenik 30. strana, 1 Vocabulary**  Nastavnik objašnjava učenicima da prideve u ovom vežbanju mogu da koriste da izraze mišljenje. Nastavnik pita učenike da li znaju značenje nekog od njih. Prideve čije značenje učenici ne znaju, nastavnik upotrebljava u jednostavnim rečenicama da bi učenici pogodili njihovo značenje. Kada je značenje svih primera poznato učenici ih dele u dve grupe (pozitivno i negativno značenje) i upisuju u tabele. Nakon toga, nastavnik pušta audio-zapis 47, a učenici proveravaju da li su dobro rasporedili prideve u tabeli. | | | |
| **Glavni deo:**  (25 minuta) | **Udžbenik 30. strana, 2 Listen**  Pre slušanja nastavnik inicira kratku diskusiju o tome koja je najbolja vest koju su učenici ikada dobili i kada su poslednje primili neku lošu vest. Zatim, poziva učenike da pročitaju savet i objašnjava da pre slušanja obavezno uvek pročitaju pitanja i da ukoliko imaju nepoznatih reči saznaju njihovo značenje. Zatim, pušta audio-zapis 48, a posle slušanja učenici zaokružuju a ili b u udžbeniku. Sledi usmena provera sa odeljenjem.  **Udžbenik 30. strana, 3 Speak**  **A.** Nastavnik kaže učenicima da pogledaju tabelu u vežbanju u kojoj se nalaze uobičajeni izrazi koje koristimo da reagujemo na dobre/loše vesti. Nastavnik proverava da li učenici razumeju izraze, a onda im pušta audio-zapis 49 i zaustavlja snimak posle svakog izraza kako bi ga učenici ponovili.  **B.** Učenici se dele u parove. Učenici čitaju situacije i primere, a nastavnik im objašnjava reči koje su im nepoznate. Nastavnik im objašnjava da će jedan učenik da saopšti dobru ili lošu vest drugom učeniku na koju će on da reaguje koristeći ponuđene opcije. Nastavnik izabere nekoliko parova da odigraju dijalog po ulogama nakon čega im daje konstruktivne sugestije i pohvaljuje ih.  **Udžbenik 31. strana 4 Speak&Write**  **A.**Nastavnik poziva učenike da pogledaju izgled teksta i da mu kažu o kakvom se tekstu radi (elektronska pošta). Pita ih šta mogu da vide na slikama i šta misle da imejl sadrži - dobre ili loše vesti. Zatim, instruiše učenike da pročitaju imejl. Posle toga, učenici odgovaraju usmeno na pitanja kako bi se proverilo razumevanje pročitanog.  **IWB opcija:** Nastavnik prikazuje vežbanje i odgovore na pitanja pomoću interaktivne table.  **B.** Nastavnik kaže učenicima da pročitaju pitanja i provere da li su im sve reči poznate. Učenici imaju 3-4 minuta da osmisle svoje odgovore i naprave beleške. Zatim, učenici izvode u paru dijaloge pri čemu se smenjuju u ulogama tako da oba učenika imaju priliku i da postave pitanja i da daju odgovore na njih. Na kraju vežbanja, nastavnik izabere nekoliko parova da odglume dijalog.  **C.** Nastavnik kaže učenicima da pročitaju rečenice u tabeli. Objašnjava im upotrebu veznika *and* (spaja slične ideje) *but* (da poveže novu informaciju naročito suprotnu ili drugačiju od prethodne ideje) *so* (da izrazi rezultat ili posledicu) i *because* (da izrazi razlog ili uzrok). Potom poziva učenike da urade vežbanje. Sledi usmena provera rečenica.  **IWB opcija:** Provera odgovora se vrši pomoću interaktivne table. | | | |
| **Završni deo:**  (13 minuta) | **D.** Nastavnik objašnjava učenicima da treba da napišu imejl prijatelju o mestu koje su po prvi put posetili pri čemu mogu koristiti svoje beleške iz aktivnosti B. Pre nego što započnu pisanje, nastavnik ih upućuje na savet iz udžbenika o tome kako se imejl piše.  Nastavnik prati tok aktivnosti i pomaže učenicima kada je neophodno. Nekoliko učenika čitaju svoje imejlove pred razredom. Nastavnik pohvaljuje učenike i daje konstruktivne sugestije.  **Domaćí zadatak:** Radna sveska 27. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |