|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 34.** | | ODELJENJE**:** | | DATUM**:** |
| Nastavna tema: | **Go green!** | | | |
| Nastavna jedinica: | **Smart homes** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na iskazivanje odluka, obećanja, planova, namera i predviđanja. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavnije iskaze koji se odnose na odluke, obećanja, planove, namere i predviđanja i reaguju na njih  - razmene jednostavnije iskaze u vezi sa odlukama, obećanjima, planovima, namerima i predviđanjima korišćenjem konstrukcija *Future will*  - koriste reči i izraze kako bi razgovarali o životu u budućnosti i pametnim domovima. | | | |
| Međupredmetne  kompetencije: | komunikacija, učenje, saradnja, odgovorno učešće u demokratskom društvu | | | |
| Oblik rada: | frontalni, individualni, rad u paru i u grupi | | | |
| Nastavne metode: | rad na tekstu, dijaloška, dramske aktivnosti, demonstrativna | | | |
| Nastavna sredstva: | CD, udžbenik, tabla, rečnik | | | |
| Korelacija sa drugim predmetima: | Informatika i računarstvo, srpski jezik i književnost, tehnika i tehnologija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  **Udžbenik 48. strana, 1 Read**  **A.** Nastavnik uvodi učenike u temu tako što na tabli piše sledeće reči:  *smartphone smart TV smartwatch*  Nastavnik ih pita zašto ove uređaje nazivamo pametnim. Ohrabruje ih da daju odgovore i dozvoljava upotrebu maternjeg jezika u ovom slučaju. Zatim, nastavnik upućuje učenike na naslov intervjua *Smart homes* i pita ih da li znaju zašto se određene kuće zovu *smart homes.* Nastavnik im dalje postavlja sledeće pitanje:  *Do you know anything about smart homes?*  Zatim, im pušta audio-zapis 87 da slušaju i prate u svojim udžbenicima, a u isto vreme da podvuku i nepoznate reči.  Radi provere razumevanja pročitanog nastavnik im postavlja sledeća pitanja:  *What’s Steve Walker’s job?*  *Do most homes already use smart technology?*  *How will people get into their homes in the future?*  *What will we say when we want to turn on the*  *washing machine?*  *How will our homes be greener in the future?*  *How will this help the environment?* | | | |
| **Glavni deo:**  (30 minuta) | **Udžbenik 49. strana**  **B.** Nastavnik kaže učenicima da pročitaju ponovo intervju i da u kružiće pored rečenica 1-5 upišu T za tačne, a F za netačne tvrdnje. Sledi usmena provera sa celim odeljenjem.  **IWB opcija:** Nastavnik zumira delove teksta koji pokazuju da li su rečenice tačne ili netačne pa se provera odgovora vrši na interaktivnoj tabli.  **2 Grammar**  Nastavnik upućuje učenike na tabelu sa građenjem Future *will*  i kaže im da je pažljivo pročitaju i zaključe o građenju prostog budućeg vremena u potvrdnom, odričnom i upitnom obliku. Zatim učenici čitaju navedene primere u njihovom udžbeniku, a nastavnik im objašnjava da se ovaj oblik koristi za izražavanje predviđanja, odluke koje donosimo u trenutku, obećanja, ponude da nešto uradimo za nekoga i zamolimo nekoga da uradi nešto za nas. Da bi učenici sami smislili svoje primere za upotrebu Future *will* nastavnik im na table piše:  *I promise I...*  *I think...*  *In the future, ...*  Učenici pišu primere u sveske, a kada završe nekoliko učenika čita napisane primere. Zatim, učenici popunjavaju rečenice 1-6 dodajući u njih ponuđene glagole i Future *will.* Sledi usmena provera sa celim odeljenjem.  **IWB opcija:** Nastavnik koristi interaktivnu tablu za proveru odgovora i dodatno prikazivanje odeljka *Grammar reference*.  **3 Pronunciation**  **A**. Nastavnik pušta učenicima audio-zapis 88 da slušaju i da uoče razliku izgovoru između istaknutih glasova u rečima ***s****ave,* ***sh****opping* i ***ch****ore*. Zatim, učenici ponavljaju navedene reči, a nastavnik ih pita koje su glasove čuli na mestu istaknutih slova.  **B.** Nastavnik pušta audio-zapis 89 i zaustavlja posle svakog primera kako bi učenici mogli da označe u tabeli koji od tri glasa su čuli. Ukoliko je potrebno pušta audio-zapis još jednom. | | | |
| **Završni deo:**  (8 minuta) | **4 Speak**  Nastavnik deli učenike u parove. Može da iskombinuje učenike sa nižim i višim nivoom postignuća. Podstiče učenike da pročitaju ponuđene reči i dati primer i kaže im da treba da uz pomoć ponuđenih reči pričaju o tome kako oni zamišljaju budućnost. Posle toga učenici rade ovu aktivnost, a nastavnik ih u tome nadzire i nudi pomoć tamo gde je potrebna. Zatim bira nekoliko parova da izvedu dijalog i daje im konstruktivne sugestije.  **Domaćí zadatak:** Radna sveska 4b, 45. i 46. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |