|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 66.** | | ODELJENJE**:** | | DATUM**:** |
| Nastavna tema: | **Faces and places** | | | |
| Nastavna jedinica: | **What’s new on TV today?** | | | |
| Tip časa: | obrada | | | |
| Cilj časa: | Usvajanje i primena jezičkih sadržaja na temu televizijskog programa. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - izraze sličnosti i razlike uz jednostavno obrazloženje;  - razumeju jednostavniji tekst na temu televizijskog programa  - koriste naučene izraze na temu televizijskog programa. | | | |
| Međupredmetne  kompetencije: | učenje, saradnja, komunikacija | | | |
| Oblik rada: | frontalni, individualni, rad u paru i u grupi | | | |
| Nastavne metode: | dramske aktivnosti, dijaloška, rad na tekstu, audio-lingvalna | | | |
| Nastavna sredstva: | udžbenik, tabla CD | | | |
| Korelacija sa drugim predmetima: | srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  Nastavnik uvodi temu postavljajući pitanja:  *Which TV programmes are popular in our country?*  *Do you watch any of them?*  *Do you watch series online?*  **Udžbenik 84. strana, 1 Vocabulary**  Nastavnik kaže učenicima da pogledaju slike i pročitaju nazive televizijskih programa, a onda da u kružiće pored naziva televizijskih programa upišu broj slike na kojoj je predstavljen taj televizijski program. Potom, nastavnik pušta audio-zapis 154 da učenici slušaju izgovor i provere da li su dobro uradili zadatak. | | | |
| **Glavni deo:**  (30 minuta) | **2 Read**  **A.** Nastavnik kaže učenicima da u sebi pročitaju informacije o televizijskim programima u vežbanju i da povežu televizisjke programe 1-3 sa vrstom televizisjkog programa a-d. Nastavnik napominje da ima jedna vrsta televizijskog programa viška i da nju ne treba da upotrebe. Zatim, nastavnik pušta audio-zapis 155 da učenici slušaju i provere svoje odgovore. Nastavnik ponovo pušta audio-zapis da učenici prate u udžbeniku i podvuku nepoznate reči. Ukoliko ima takvih reči nastavnik ih objašnjava i ispisuje na tabli.  **B.** Nastavnik skreće pažnju učenicima na dijalog i sliku uz njega i pita ih šta misle koji će program devojčice da gledaju. Kaže im da će gledati jedan od tri programa iz aktivnosti A i podstiče njihove odgovore. U ovoj fazi ih ne ispravlja, a zatim im pušta audio-zapis 156 da učenici provere da li su tačno predvideli. Potom, nastavnik postavlja pitanja da proveri razumevanje dijaloga:  *Who thinks documentaries are boring?*  *Who likes watching documentaries?*  *What has Jane heard about Robot Squad?*  *Who doesn’t want to watch a game show?*  **Udžbenik 85. strana, 3 Grammar**  Nastavnik kaže učenicima da pročitaju dijaloge i podebljane reči. Zatim, pita učenike šta su primetili vezano za upotrebu *so.* Nastavnik ih podstiče na zaključak da koristimo *So + be / have / modal and auxiliary verbs + subject* kada hoćemo da se složimo sa potvrdnom izjavom.  Nastavnik sledi isti postupak i sa primerima za *neither* i podstiče učenike na zaključak da koristimo *Neither + be / have / modal and auxiliary verbs + subject* kada želimo da se složimo sa izjavom u odričnom obliku.  Učenici popunjavaju rečenice koristeći *so/ neither* i pomoćne glagole. Sledi usmena provera sa odeljenjem.  **4 Listen**  Nastavnik kaže učenicima da će slušati četiri odlomka iz televizijskoih programa i da treba da pogode o kojoj vrsti programa je reč. Skreće im pažnju na *Tip* i kaže im da slušaju ključne reči koje će im pomoći da razumeju glavne ideje. Nastavnik pušta audio-zapis 157 učenici slušaju i prepoznaju programe. Sledi usmena provera sa odeljenjem.  **5 Speak**  Nastavnik deli učenike u grupe od tri učenika. Prvo, učenici čitaju ponuđene tvrdnje, a nastavnik proverava da li sve razumeju. Onda učenici u grupama od troje diskutuju na zadatu temu tj. o tome koje programe vole/ ne vole da gledaju. | | | |
| **Završni deo:**  (5 minuta) | **6 Write**  Nastavnik kaže učenicima da imaju zadatak da napišu nekoliko rečenica o svom omiljenom TV programu. Kaže im da pročitaju pitanja koja su data i da će im ona pomoći da lakše urade zadatak. Nastavnik prati tok aktivnosti i pomaže kada je neophodno, a zatim nekoliko učenika čita sastav pred odeljenjem.  **Domaći zadatak:** Radna sveska 7b, 79. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |