|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 7.** | | ODELJENJE**:** | | DATUM**:** |
| Nastavna tema: | **Welcome to my world** | | | |
| Nastavna jedinica: | **What are you doing?** | | | |
| Tip časa: | obrada | | | |
| Cilj časa: | Usvajanje i korišćenje jezičkih sadržaja koji se odnose na komunikaciju i korišćenje informacione tehnologije u ovu svrhu. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju jednostavan tekst na temu savremene tehnologije;  - upotrebljavaju sadašnje vreme da izraze uobičajene radnje i radnje koje se dešavaju u trenutku govora;  - prave razliku između trenutnih i privremenih radnji u sadašnjosti;  - saopšte koristeći jednostavna jezička sredstva koja im je omiljena sprava (gadget) za komunikaciju sa prijateljima;  - poštuju pravila učtive komunikacije. | | | |
| Međupredmetne  kompetencije: | učenje, komunikacija, estetička, saradnja | | | |
| Oblik rada: | frontalni, individualni, rad u paru | | | |
| Nastavne metode: | Igrovne aktivnosti, rad na tekstu, dijaloška, demonstrativna, auditivna | | | |
| Nastavna sredstva: | tabla, udžbenik, audio-zapis | | | |
| Korelacija sa drugim predmetima: | srpski jezik i književnost, tehnika i tehnologija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka.  Nastavnik uvodi diskusiju o upotrebi aplikacija na njihovim telefonima/ tabletima ili laptopovima. Zatim, deli učenike u dva tima. Učenici stoje u dve kolone i imaju zadatak da za dva minuta na tabli napišu što više reči vezanih za informacione tehnologije, ali tako da ne ponove reči koje je protivnički tim već napisao.  Pobednik je tim sa više napisanih jedinstvenih reči na kraju aktivnosti. | | | |
| **Glavni deo:**  (30 minuta) | **Udžbenik 14. strana, 1 Vocabulary**  Nastavnik ističe naslov lekcije i podstiče učenike da na osnovu naslova i slika u udžbeniku pogode o čemu će danas učiti. Učenici povezuju dve kolone u izraze, a nastavnik im pomaže i objašnjava nepoznate reči. Nastavnik pušta audio-zapis 18, a učenici proveravaju da li su dobro spojili izraze, a zatim zapisuju reči u svojim sveskama. Nastavnik ponovo vraća fokus na slike i podstiče učenike da kažu šta misle da se u priči dogodilo.  *What do you think has happened?*  *Why do they use a drone?*  *What happened to the cat in the story?*  **Udžbenik 14.strana, 2 Read**  **A.** Nastavnik pušta audio-zapis 19. Učenici prate tekst i podvlače nepoznate reči koje nastavnik kasnije objašnjava.  **B.** Nastavnik postavlja dodatna pitanja vezana za tekst:  *When do Lily and Betty usually chat?*  *What is Lily’s problem?*  *Who is in Lily’s garden? What are they doing?...*  Nekoliko učenika čita delove teksta naglas.  **Udžbenik 15. strana, 3 Grammar**  **A.** Nastavnik zamoli učenike da pogledaju prvu tabelu i objasni im da je to *Present Progressive* glagola *eat*. Gledajući primere u tabeli učenici uz pomoć nastavnika zaključuju kako se gradi ovo vreme u sva tri oblika. Podseća učenike na pravopisna pravila koja moraju da poštuju kada glagolima dodaju -ing.  Ispisuje sledeće glagole na tabli: *watch – watching, write – writing, run – running* i objašnjava pravila. Potom im ukazuje na priloške odredbe za vreme i prevodi ih ukoliko je potrebno. Zatim, učenici u tekstu sa 14.strane podvlače rečenice koje su u *Present Progressivu*.  **B.** Nastavnik izabere nekoliko učenika i postavlja im pitanje o tome što zna da vole da rade. Npr. *Dušan, do you like football?* (*Yes, I do*.) *Are you playing football now?* (*No, I’m not.*) Nakon toga ih podstiče da zaključe o tome kada se koje vreme upotrebljava i ukazuje im na tabelu B u udžbeniku. Sledi dopunjavanje rečenica oblikom glagola u *Present Simple -u i Present Progressiv-u* zavisnosti od konteksta, a onda sledi usmena provera.  **4 Listen**  Pre no što pusti audio-zapis, nastavnik zamoli učenike da pročitaju rečenice i proveri da li su im sve reči u rečenicama poznate. Nastavnik pušta audio-zapis 20. Učenici zaokružuju biraju tačnu reč od dve ponuđene. Provera se vrši sa celim odeljenjem. | | | |
| **Završni deo:**  (8 minuta) | **5 Speak**  Nastavnik upućuje učenike na odeljak *Speaking activities* na 120. strani i kaže im da pogledaju slike i primer. Ukazuje učenicima na činjenicu da prilikom opisivanje razlike na dve slike koristimo *Present Progressive*. Učenici izvode ovu aktivnost u paru, a nastavnik ih obilazi i pomaže kada je neophodno. Na kraju, nekoliko parova izvodi vežbanje pred odeljenjem.  **Domaćí zadatak:** Radna sveska 1c, 13. i 14. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |