|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 33.** | | ODELJENJE**:** | | DATUM**:** |
| Nastavna tema: | **Go green!** | | | |
| Nastavna jedinica: | **Clean-up events** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na različite načine za očuvanje životne sredine. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju i koriste vokabular vezan za načine za očuvanje životne sredine  - razumeju i slede jednostavna uputstva u vezi s uobičajenim situacijama iz svakodnevnog života  - izraze planove za budućnost i predviđanja zasnovana na objektivnim činjenicama | | | |
| Međupredmetne  kompetencije: | učenje, komunikacija, saradnja, odgovoran odnos prema okolini | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, dijaloška, rad na tekstu, audio-lingvalna | | | |
| Nastavna sredstva: | CD, udžbenik, tabla | | | |
| Korelacija sa drugim predmetima: | srpski jezik i književnost, likovna kultura, biologija | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | **Udžbenik 46. strana, 1 Vocabulary**  Nastavnik piše na tabli reč *green* i pita ih šta im prvo pada napamet kada vide ovu reč. Podstiče diskusiju na temu očuvanja zaštite životne sredine i postavlja im pitanje:  *Have you ever taken part in a clean-up day?*  Kada nekoliko učenika odgovori na pitanje, nastavnik poziva učenike da pogledaju uokvirene reči i da ih zapišu ispod slika. Sledi usmena provera sa odeljenjem.  **IWB opcija:** Nastavnik koristi interaktivni softver da zumira slike i rešenja. | | | |
| **Glavni deo:**  (30 minuta) | **2 Read**  **A.** Nastavnik pita učenike o čemu su brošure - u vezi školskih događaja ili događaja vezanih za očuvanje prirode. Nastavnik skreće učenicima pažnju na *jog&clean flyer* i pita ih da li razumeju kakav je to događaj. Podstiče njihove odgovore i skreće im pažnju na reč *plogging.* Pita ih da li su nekada čuli za reč *upcycling* i objašnjava im ovaj pojam. Nakon toga, nastavnik pušta audio-zapis 84 da učenici slušaju i odgovore na pitanje koji od ova dva događaja će sagovornici iz audio-zapisa posetiti.  **Udžbenik 47. strana**  **B.** Nastavnik kaže učenicima da pročitaju dijalog iz vežbanja pod A i informacije u brošurama da bi mogli da odgovore na pitanja u vežbanju pod B. Nastavnik postavlja pitanja učenicima, a oni odgovaraju na njih.  **IWB opcija:** da bi svi učenici čuli tačne odgovore nastavnik ih prikazuje putem interaktivne table ističe delove dijaloga u kojima se nalaze odgovori.  **3 Grammar**  Nastavnik zamoli učenike da prouče tabelu sa građenjem *Future be going to.* Zatim, traži od učenika da pronađu primere upotrebe ovog oblika za budućnost u dijalogu. Dalje, učenici čitaju priloške odredbe za vreme iz tabele koje se koriste uz ovaj oblik i proverava da li ima nepoznatih reči. Zatim, učenici sastavljaju po nekoliko svojih primera kosristeći *Future be going* to i priloške odredbe za vreme. Nastavnik im posle toga objašnjava informacije iz *Note* i kaže da se za izražavanje budućnosti može koristiti i *Present Progressive.* Posle toga popunjavaju rečenice 1-3 ponuđenim glagolima u obliku *Future be going to.*  **4 Listen**  Nastavnik kaže učenicima da će slušati jednu objavu u vezi akcije čišćenja plaže. Kaže im da pročitaju tekst objave koji se nalazi u udžbeniku, a iz koga su izbačene određene informacije i da su to informacije koje treba da zapišu slušajući audio-zapis. Nastavnik pušta audio-zapis 85, učenici slušaju i beleže neophodne informacije na prazna mesta. Sledi usmena provera sa celim odeljenjem.  **IWB opcija:** Provera odgovora se vrši na interaktivnoj tabli. | | | |
| **Završni deo:**  (8 minuta) | **5 Write**  Učenici čitaju objavu sa društvene mreže iz petog vežbanja u vezi sa akcijom čišćenja životn sredine. Nastavnik im kaže da i oni treba da napišu objavu poput te. Treba da u nju dodaju informacije o tome o kakvom se događaju radi, kada i gde će se održati, kako će stići do tog mesta, i da upute poziv prijateljima da se i oni pridruže akciji. Nekoliko učenika čita svoje objave, a nastavnik im daje povratne informacije i pohvaljuje ih.  **Domaćí zadatak:** Radna sveska 4a, 43. i 44. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |