|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **To** **the Top Plus 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 15.** | | ODELJENJE**:** | | DATUM**:** |
| Nastavna tema: | **Thinking back** | | | |
| Nastavna jedinica: | **Grandpa trophies** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na izražavanje sposobnosti u prošlosti. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - koriste glagol *could* da izraze sposobnosti u prošlosti  - razumeju i koriste vokabular i glagolske konstrukcije vezane za sposobnosti iz prošlosti  - poštuju pravila učtive komunikacije. | | | |
| Međupredmetne  kompetencije: | odgovoran odnos prema zdravlju, učenje, komunikacija | | | |
| Oblik rada: | frontalni, individualni, rad u grupi i u paru | | | |
| Nastavne metode: | demonstrativna, dijaloška, dramske aktivnosti, rad na tekstu | | | |
| Nastavna sredstva: | CD, tabla, udžbenik | | | |
| Korelacija sa drugim predmetima: | ČOS, srpski jezik i književnost, fizičko i zdravstveno vaspitanje | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  **Udžbenik 24. strana, 1 Read**  **A.** Nastavnik upućuje učenika na crteže u stripu i postavlja im pitanje:  *What are Oliver and Harry talking about?*  podstičući ih na diskusiju ali u ovoj fazi ih ne ispravlja. Zatim, nastavnik pušta audio-zapis 39 da učenici poslušaju tekst i da podvuku nepoznate reči u tekstu. Nastavnik postavlja sledeća pitanja kako bi proverio da li su razumeli tekst:  *What is Harry’s grandpa’s name?*  *Could grandpa Joe swim well when he was young?*  *Could he run fast?*  *Does he like doing the same things now?*  *What’s his new hobby?*  *Could he ride a motorbike when he was young?*  *When did he learn?*  Nastavnik ispisuje nepoznate reči na tabli, a učenici ih zapisuju u svoje sveske.  **B.** Učenici pristupaju izradi vežbanja tako što čitaju tekst i traže specifične informacije u njemu kako bi mogli da rečenice označe kao tačne (T) ili netačne (F). Sledi usmena provera sa celim odeljenjem. | | | |
| **Glavni deo:**  (30 minuta) | **Udžbenik 25. strana, 2 Vocabulary**  **A.** Nastavnik upućuje učenike na ovo vežbanje i objašnjava im da treba da pronađu imenice u tekstu i da ih povežu sa definicijom. Nastavnik im kaže da reči koje traže imaju koren u rečima koje su u definiciji podebljane. Kada učenici završe aktivnost, sledi usmena provera sa odeljenjem.  **IWB opcija:** Nakon pojedinačnih odgovora učenika, nastavnik klikom na interaktivnoj tabli u sklopu vežbanja prikazuje tačne odgovore.  **B.** Nastavnik upućuje učenike da pročitaju napomenu, a potom im objašnjava da sufiksima *-er* i *-or* koje dodajemo na imenice i glagole izvodimo naziva za zanimanja u engleskom jeziku. Nakon objašnjenja učenici u paru rade vežbanje, a provera se vrši usmeno sa celim odeljenjem.  **Udžbenik 25. strana, 3 Grammar**  **A**. Cilj vežbanja je da učenici naprave razliku između glagola *can* i njegovog prošlog oblika *could.* Nastavnik objašnjava da se *can/can’t* koriste da izrazimo sposobnost/ odsustvo sposobnosti u sadašnjosti, a *could/couldn’t* za izražavanje sposobnosti/ odsustva sposobnosti u prošlosti i upućuje učenike na *Grammar reference* na kraju udžbenika. Zatim učenici zaokružuju oblike ovih glagola u rečenicama, a kada završe sledi usmena provera njihovih odgovora.  **B.** Nastavnik upućuje učenike na dve kolone u tabeli. Objašnjava im da su reči u levoj koloni pridevi koji se obično upotrebljavaju ispred imenica. Reči u desnoj koloni su prilozi za način i njih izvodimo iz prideva dodavanjem nastavka *– ly*. Nastavnik daje po jedan primer tako da obuhvati sve promene u pisanju do kojih dolazi kada se na pridev dodaje nastavak *-ly* za izvođenje priloga. Potom im objašnjava da postoje i prilozi koji se ne izvode na ovaj način i da se oni nazivaju nepravilnim i da se moraju učiti napamet. Nastavnik ispisuje na tabli rečenice  *Look at that beautiful picture!*  *Diane draws beautifully.*  Postavlja učenicima pitanja kako bi zaključii na koju reč se odnose podvučene reči.Deli učenike u grupe od po troje i daje im tri minuta da sastave što više rečenica u kojima će upotrebiti priloge. Zatim, po jedan učenik iz grupe čita primere. Pobednik je grupa sa najviše tačno napisanih rečenica, a nastavnik pohvaljuje sve dobro napisane rečenice i motiviše ih da provežbaju pisanje ovakvih rečenica i kod kuće.  **IWB opcija:** Nastavnik dodatno prikazuje odeljak *Grammar reference*, a provera odgovora u rečenicama vrši se na interaktivnoj tabli.  **Udžbenik 25. strana, 4 Listen**  Nastavnik upućuje učenike da pročitaju rečenice i proverava da li su im sve reči poznate. Kaže im da će dva puta pustiti da čuju Julie i njenu majku kako razgovaraju o školskom projektu (audio-zapis 40). Posle toga učenici će pored rečenica upisati u kružiće da li su tačne (T) ili netačne (F). Odgovori učenika se proveravaju sa celim razredom. | | | |
| **Završni deo:**  (10 minuta) | **Udžbenik 25. strana, 5 Write**  Učenici u školske sveske pišu nekoliko rečenica o tome šta su mogli, a šta nisu mogli da urade u prošlosti, a što sada mogu da urade.  Npr. I couldn’t ride a bike when I was... but now...  Nakon toga, nastavnik bira nekoliko učenika da pročitaju svoje rečenice.  **Domaćí zadatak:** Radna sveska 22. i 23. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |