|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 61.** | | ODELJENJE**:** | | DATUM**:** |
| Nastavna tema: | **Try something new** | | | |
| Nastavna jedinica: | **Project: My life experiences** | | | |
| Tip časa: | utvrđivanje | | | |
| Cilj časa: | Utvrđivanje i primena jezičkih sadržaja koji se odnose na životna iskustva. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - usmeno opišu sopstvena iskustva  - iskažu svoje mišljenje na temu životnih iskustava  - vizuelno predstave svoja iskustva i pismeno ih opišu. | | | |
| Međupredmetne  kompetencije: | estetička, učenje, komunikacija, odgovorno učešće u demokratskom društvu | | | |
| Oblik rada: | frontalni, individualni, rad u paru | | | |
| Nastavne metode: | rad na tekstu, dijaloška, demonstrativna, audio-lingvalna, projektna nastava | | | |
| Nastavna sredstva: | udžbenik, tabla, računar, Internet, hamer, lepak, bojice, flomasteri, isečci iz novina, fotografije | | | |
| Korelacija sa drugim predmetima: | likovna kultura, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  Učenici izdvajaju teža vežbanja iz domaćeg zadatka Round-up 6 u radnoj svesci i dobijaju dodatna objašnjenja. Nastavnik podstiče vršnjačko učenje i dodatnim primerima rešava nedoumice koje učenici imaju. | | | |
| **Glavni deo:**  (30 minuta) | **Udžbenik 114. strana**  Nastavnik podseća učenike da će danas izrađivati poster u vezi sa svojim životnim iskustvima. Pošto će raditi ovaj zadatak po uzoru na primer u knjizi, nastavnik prvo poziva učenike da pročitaju *My life experiences* sa 114. strane. Prvo će čitati opise sa leve, a onda i sa desne strane. Na levoj strani su iskustva koja je devojčica iz primera već preživela, a sa desne strane su iskustva koja bi želela da doživi. Posle svakog pasusa nastavnik postavljanjem pitanja proverava da li su razumeli tekst postavljajući im pitanja:  *Has the girl ever ridden a horse?*  *Which country has she travelled to?*  *Has the girl ever tried surfing?*  *Has the girl ever flown a kite?*  *Has the girl ever been sledding?*  *Would she like to try it?*  Potom, nastavnik oobjašnjava nepoznate reči ukoliko ih ima i ispisuje ih na tabli.  Nastavnik objašnjava učenicima da pristupe izradi svog mini-postera i da hamer podele na levu stranu za iskustva koja su već doživeli, i desnu strana za one aktivnosti koje bi želeli da probaju u budućnosti. Kaže im da treba da imaju natpis ispod svake fotografije. Nastavnik ostavi dovoljno vremena učenicima da osmisle svoj poster i da ga urade. Nastavnik prati rad učenika, pomaže i motiviše. | | | |
| **Završni deo:**  (5 minuta) | Kada su svi završili, nekoliko učenika predstavlja svoje postere i čita svoje radove pred odeljenjem, a nastavnik daje povratnu informaciju i sugestije i pohvaljuje učenike. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |