|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 48.** | | ODELJENJE**:** | | DATUM**:** |
| Nastavna tema: | **Feeling good** | | | |
| Nastavna jedinica: | **Asking for and giving advice** | | | |
| Tip časa: | utvrđivanje | | | |
| Cilj časa: | Utvrđivanje i primena jezičkih sadržaja koji se odnose na iskazivanje osećanja i traženje i davanje saveta. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - razumeju uobičajene izraze u vezi sa željama, interesovanjima, potrebama, osetima i osećanjima i reaguju na njih  - primenjuju konstrukcije za traženje i davanje saveta  - govore o svojim potrebama, osetima i osećanjima  - opišu svoj problem i zatraže savet, služeći se naučenim vokabularom. | | | |
| Međupredmetne  kompetencije: | odgovorno učešće u demokratskom društvu, komunikacija, učenje, saradnja, odgovoran odnos prema zdravlju, digitalna | | | |
| Oblik rada: | frontalni, individualni, rad u grupi | | | |
| Nastavne metode: | dramske aktivnosti, dijaloška, rad na tekstu, metoda pisanja | | | |
| Nastavna sredstva: | udžbenik, tabla, CD | | | |
| Korelacija sa drugim predmetima: | biologija, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | **Udžbenik 66.strana**  Nastavnik uvodi učenike u temu postavljajući im pitanja:  *When was the last time you asked for advice?*  *When was the last time you advised a friend about a*  *problem?*  Nastavnik ih podstiče da pričaju o ovoj temi. | | | |
| **Glavni deo:**  (30 minuta) | **1 Listen**  **A.** Nastavnik skreće pažnju učenicima na sliku devojčice i pita ih šta misle kako se ona oseća i zašto. Učenici se podstiču da odgovore na pitanje, a nastavnik im pomaže oko nepoznatih reči. Učenici čitaju pitanja koja su data u vežbanju, a nastavnik proverava da li razumeju sve.  **B.** Nastavnik pušta audio-zapis 117 da učenici slušaju i zaokruže tačnu opciju a ili b. Posle slušanja sledi usmena provera sa odeljenjem.  **C.** Nastavnik kaže učenicima da treba da posavetuju devojčicu o tome šta treba da uradi. Učenici pročitaju navedene ideje, a nastavnik proverava da li sve razumeju. Nastavnik ističe da se mogu iskoristiti ponuđene ideje u odgovoru. Daje im dovoljno vremena da osmisle najbolji savet za devojčicu. Nastavnik prati tok aktivnosti i pomaže kada je neophodno.  **2 Speak**  **A.** Nastavnik upućuje učenike na tabelu i kaže im da pročitaju izraze za davanje i traženje saveta u sebi. Nakon toga pušta audio-zapis 118 da učenici slušaju i ponove izraze praveći pauze posle svakog izraza. Objašnjava nepoznate reči i izraze ukoliko ih ima.  **B.** Nastavnik skreće pažnju učenicama na igru po ulogama. Deli ih u parove i dodeljuje im uloge. Učenici čitaju navedene situacije i proverava da li sve razumeju. Nastavnik ohrabruje učenike da iskoriste što više izraza iz tabele u vežbanju pod A. Da bi pomogao učenicima da smisle koristan savet nastavnik piše na tabli sledeće:  *Situation 1: say you are sorry / ask your parents to give*  *you money so you can buy him/her a new one*  *Situation 2: not fight/tell him/her to use headphones*  *Situation 3: explain how you feel / not be jealous /*  *invite both of them to hang out at your house*  *Situation 4: explain how you feel/tell them that you will*  *meet them after they finish shopping / say you can’t go*  *and invite them to do something together another day*  Nastavnik daje učenicima dovoljno vremena da pripreme odgovore. Nastavnik obilazi učenike i pomaže im da kada je potrebno. Bira nekoliko parova da izvodu dijaloge ispred celog odeljenja, a nastavnik daje konstruktivne sugestije.  **Udžbenik 67. strana, 3 Write**  **A.** Nastavnik skreće pažnju učenicima na izgled teksta i pita ih da mu kažu gde se takav tekst može videti (*in a group chat).* Nastavnik kaže učenicima da pročitaju poruke i da podvuku nepoznate reči. Ukoliko ih ima nastavnik ih objašnjava i ispisuje na tabli. Zatim im postavlja pitanja koja se nalaze ispod teksta. Učenici usmeno odgovaraju na njih. | | | |
| **Završni deo:**  (10 minuta) | **B.** Učenici čitaju date primere i objašnjava im da se date reči/izrazi (ili intenzifikatori) koriste da pojačaju značenje prideva. Kaže im da u porukama u vežbanju pod A pronađu četiri primera ovakvih reči. Učenici usmeno izveštavaju kada pronađu te reči/izraze.  **C.** Nastavnik ukazuje učenicima na *Tip* i objašnjava ga. Daje učenicima vremena da osmisle u vezi kog problema će zatražiti savet. Zatim, učenici zapisuju jedan pasus u sveske o tom problemu tražeći savet od prijatelja. Kada završe zamene sveske sa drugom iz klupe. Nastavnik im kaže da pročitaju problem svog para iz klupe i da daju savet za taj problem. Nastavnik bira nekoliko parova da jedan učenik pročita problem a drugi učenik ponudi koristan savet u vezi njega. Nastavnik prati aktivnost i daje korisne savete. 😊  **Domači zadatak:** Radna sveska 5e, 62. strana. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |