|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 5.** | | ODELJENJE**:** | | DATUM**:** |
| Nastavna tema: | **Welcome to my world** | | | |
| Nastavna jedinica: | **Sister problems** | | | |
| Tip časa: | obrada | | | |
| Cilj časa: | Usvajanje i primena jezičkih sadržaja vezanih za radnje i situacije u sadašnjosti. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - opisuju uobičajene aktivnosti:  - razumeju jednostavnije tekstove u kojima se opisuju radnje i situacije u sadašnjosti;  - razumeju i koriste naučenih vokabular na temu svakodnevnih aktivnosti | | | |
| Međupredmetne  kompetencije: | saradnja, komunikacija, odgovorno učešće u demokratskom društvu | | | |
| Oblik rada: | rad u paru, frontalni, individualni | | | |
| Nastavne metode: | demonstrativna, dijaloška, audio-lingvalna, rad na tekstu | | | |
| Nastavna sredstva: | tabla, audio-zapis, udžbenik | | | |
| Korelacija sa drugim predmetima: | ČOS, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (8 minuta) | Na početku časa, nastavnik upućuje učenike na 10. stranu i vežbanje **1 Vocabulary** i kaže im da pročitaju reči i izraze koji se nalaze ispod i iznad slika u ovoj vežbi. Nastavnik pušta audio-zapis 10 da učenici slušaju i ponove izraze. Nastavnik podseća učenike da kada su radnje u pitanju koristimo *have,* a ne *have got*. | | | |
| **Glavni deo:**  (30 minuta) | **Udžbenik 10. strana, 2 Read**  Nastavnik ističe naslov teksta **Sister problems** i pita učenike da pogode o čemu se radi u današnjoj lekciji. Nastavnik crta mapu uma na tabli i piše reč  *problems* u centru kruga. Zamoli učenike da navedu moguće probleme koje imaju sa svojom braćom i sestrama, rođacima ili prijateljima i zapisuje njihove odgovore na tabli. Učenicima je dozvoljeno da koriste maternji jezik, a nastavnik piše engleske ekvivalente na tabli. Zatim, nastavnik pušta audio-zapis 11 i upućuje učenike da slušaju strip i odgovore oko čega se sestre svađaju. *(The sisters argue about who does the most difficult chore.)* Dalje, nastavnik postavlja pitanja radi provere razumevanja slušanog materijala.  *Who watches TV in the afternoon?*  *Who helps mum cook dinner?*  *Who always does the washing-up after dinner?*  Učenici potom rade vežbu B na strani 11 čitajući tvrdnje i označavajući ih u kružiće kao tačne (T) ili netačne (F).  **Udžbenik 11.strana, 3 Grammar**  Nastavnik upućuje na tabelu u udžbeniku i kaže učenicima da je pročitaju. Objašnjava im da je tu prikazano sadašnje vreme (Present Simple) glagola *clean.* Zatim zamoli učenike da pročitaju primere dijaloga i navodi ih da kažu kada se sadašnje prosto vreme koristi (*da izrazi uobičajene radnje*). Podseća ih na priloge always, usually, sometimes, often, never, once, twice i zamoli ih da osmisle nekoliko rečenica u kojima će upotrebiti ove priloge uz glagole u sadašnjem vremenu. Izabere nekoliko učenika da saopšte svoje primere. Mogući primeri odgovora su:  *I play football twice a week.*  *I sometimes watch TV in the evening.*  *I usually clean my room at the weekend.*  Nakon toga, učenici biraju jednu od dve ponuđene opcije u vežbi 3B na 11.strani. Kada završe sledi usmena provera sa nastavnikom.  **Udžbenik 11. strana, 4 Listen**  Nastavnik objašnjava učenicima da će vežbati veštinu slušanja tražeći određene informacije i zamoli ih da u sebi pročitaju rečenice i da provere da li su im sve reči poznate. Onda im pušta audio-zapis 12 posle čega sledi provera njihovih odgovora. | | | |
| **Završni deo:**  (7 minuta) | **Udžbenik 11.strana 5 Speak**  Nastavnik zamoli dva učenika da pročitaju ceo primer i proveri njihovo  razumevanje. Nastavnik skreće učenicima pažnju na *TIP* i objašnjava ga. Učenici rade aktivnost u parovima, a nastavnik ih obilazi i pomaže kada je to potrebno. Bira nekoliko parova da odglume dijalog pred celim odeljenjem i po potrebi pohvaljuje učenike i daje konstruktivne povratne informacije.  **Domaćí zadatak:** Radna sveska 9. i 10. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |