|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: **6.** | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 42.** | | ODELJENJE**:** | | DATUM**:** |
| Nastavna tema: | **Feeling good** | | | |
| Nastavna jedinica: | **How trendy are you?** | | | |
| Tip časa: | obrada | | | |
| Cilj časa: | Učenici će na kraju časa umeti da govore o odeći i da izraze dopadanje i nedopadanje prema određenim odevnim predmetima. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - koriste vokabular koji se odnosi na odeću  - izražavaju pripadanje koristeći prisvojne prideve i zamenice  - da razgovaraju o odeći i modnim dodacima  - razumeju i odgovore na pitanja o omiljenoj odeći | | | |
| Međupredmetne  kompetencije: | komunikacija, odgovorno učešće u demokratskom društvu, estetička, učenje | | | |
| Oblik rada: | frontalni, individualni, rad u paru | | | |
| Nastavne metode: | dijaloška, demonstrativna, rad na tekstu | | | |
| Nastavna sredstva: | CD, tabla, udžbenik, internet | | | |
| Korelacija sa drugim predmetima: | srpski jezik i književnost, likovna kultura | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (8 minuta) | **Udžbenik 58. strana**  Nastavnik uvodi temu tako što pita učenike koji od odevnih predmeta sa slike u udžbeniku nose, a koje nikada ne nose. Učenici odgovaraju i razvija se dalje diskusija o omiljenoj garderobi. | | | |
| **Glavni deo:**  (25 minuta) | **Udžbenik 58. strana, 1 Vocabulary**  Nastavnik daje instrukcije učenicima da pored reči koje označavaju odeću upišu broj odgovarajuće sličice na kojoj je taj odevni predmet predstavljen. Nastavnik pušta audio-zapis 104 da učenici poslušaju i provere da li su dobro uradili. Posle provere, nastavnik im skreće pažnju na *Note* i kaže da se izraz *a pair of*  koristi za imenice koje su u množini. Npr. *sandals, socks, boots* itd.  **IWB opcija:** Nastavnik zumira fotografije na stranici i podstiče učenike da na engleskom kažu naziv odevnog predmeta.  **2 Read**  Nastavnik upućuje učenike na tekst u udžbeniku i pita ih koji tip teksta je u pitanju (*quiz*). Pita ih kada su poslednji put radili neki kviz i dozvoljava im da odgovore i na maternjem jeziku. Dalje ih pita o čemu je kviz (*if you are trendy or not*). Zatim, učenici pažljivo čitaju pitanja i nakon što malo razmisle zaokružuju odgovor koji najviše odgovara njihovom stavu prema odeći i modi. Učenici sabiraju svoje bodove, čitaju rezultate i kažu da li se sa njima slažu ili ne. Ukoliko ima nepoznatih reči, nastavnik ih objašnjava.  Nastavnik podstiče kratku diskusiju i ohrabruje učenike da odgovore na sledeća pitanja:  *What kind of clothes do you usually wear to school?*  *What do you wear when you go out with your friends?*  **Udžbenik 59. strana, 3 Grammar**  Nastavnik zamoli učenike da pročitaju dve kolone iz tabele u udžbeniku (*possessive adjectives- possessive pronouns).* Objašnjava im da se oblici prisvojnih zamenica koriste kako bismo izbegli ponavljanje imenice iz prethodnog konteksta. Iza njih ne stoji imenica upravo iz tog razloga. Nastavnik ih podseća da oblici prisvojnih prideva stoje ispred imenica. Upućuje ih na sličnosti ovih oblika i podudaranje ( your- yours, her – hers, his-his...). Piše im na tabli *its* i *it’s* i objašnjava da je drugi oblik skraćen od *it is* i kao takav ne treba da ga mešaju sa oblikom prisvojnog prideva *its.* Učenici čitaju primere iz udžbenika u kojima su upotrebljene ove dve vrste reči, a potom u rečenicama 1-4 biraju jedan od dva ponuđena oblika i zaokružuju ga. Sledi usmena provera sa odeljenjem.  **4 Pronunciation**  **A.** Nastavnik pušta audio-zapis 105 sa zadatkom da učenici izgovore reči *s****o****cks* i *cl****o****thes* i da kažu koja je razlika u izgovoru ova dva **o**. Nastavnik podstiče učenike da razmisle i uvide razliku.  **B.** Nastavnik pušta audio-zapis 106, pravi pauzu posle svake reči, a učenici u odgovarajuću kolonu u tabeli beleže izgovor. Ukoliko je potrebno audio-zapis se pušta još jednom. Sledi usmena provera sa celim odeljenjem.  **IWB opcija:** Provera odgovora se vrši na interaktivnoj tabli. | | | |
| **Završni deo:**  (12 minuta) | **5 Write & Present**  Nastavnik piše na tabli izraz *favourite item of clothing*  i kaže učenicima da treba da napišu nekoliko rečenica o svom omiljenom komadu odeće i da ga nacrtaju. Nastavnik ističe pitanja u ovom vežbanju koja će im pomoći pri pisanju i proverava da li sve razumeju. Zatim, proziva jednog učenika i postavlja mu navedena pitanja kako bi pokazao koje informacije treba da sadrži njihov odgovor. Učenici zapisuju odgovore, a nastavnik prati tok aktivnosti. Na kraju nekoliko učenika predstavlja svoj omiljeni komad odeće odeljenju, a nastavnik daje konstruktivne sugestije i pohvaljuje učenike.  **Domaći zadatak**: Radna sveska 5a, 54. i 55. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |