|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 6. | |
| UDŽBENIK: **World Watchers 2** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 18.** | | ODELJENJE**:** | | DATUM**:** |
| Nastavna tema: | **Thinking back** | | | |
| Nastavna jedinica: | **What’s that noise?** | | | |
| Tip časa: | utvrđivanje | | | |
| Cilj časa: | Utvrđivanje jezičkih sadržaja koji se odnose na opisivanje osećanja i opisivanje događaja iz prošlosti korišćenjem *Past Simple* i *Past Progressive* i odgovarajućih veznika. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - primene naučeno gradivo u opisivanju osećanja  - koriste konstrukcije koje se odnose na događaje u prošlosti  - poštuju pravila učtive komunikacije. | | | |
| Međupredmetne  kompetencije: | saradnja, učenje, komunikacija | | | |
| Oblik rada: | frontalni, individualni, rad u paru i u grupi | | | |
| Nastavne metode: | rad na tekstu, metoda pisanja, dijaloška, demonstrativna, estetička, odgovorno učešće u demokratskom društvu | | | |
| Nastavna sredstva: | CD, udžbenik, tabla, projektor, laptop | | | |
| Korelacija sa drugim predmetima: | srpski jezik i književnost, likovna kultura | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | **Udžbenik 28. strana, 1 Vocabulary**  Nastavnik objašnjava da prikazane slike ilustruju prideve i podstiče učenike da pogode njihovo značenje. Nastavnik daje dodatna objašnjenja, i kada učenici pogode značenje ono se beleži na tabli. Nastavnik pušta CD (audio-zapis 45), a učenici slušaju i ponavljaju reči kako bi uvežbali izgovor navedenih prideva. | | | |
| **Glavni deo:**  (25 minuta) | **Udžbenik 28. strana, 2 Read**  **A.** Nastavnik ističe naslov lekcije i upućuje učenike na sliku pored teksta, pitajući ih da pogode šta se desilo. Nastavnik podstiče diksusiju pitajući učenike kako se dečak na slici oseća (*frightened*). Nastavnik pušta CD (audio-zapis 46), učenici prate tekst, a zatim objašnjava nepoznate reči.  **B.** Nastavnik postavlja dodatna pitanja radi provere razumevanja pročitanog:  *What did Robert and Jack do last Saturday?*  *What did they see in a tree?*  *Why did Jack go near the tree?*  *Why did Robert want to leave?*  **IWB opcija:** Nastavnik zumira sliku koju učenici komentarišu, a kasnije prikazuje tekst i pušta audio-zapis, a provera odgovora pod B. radi se na interaktivnoj tabli.  **Udžbenik 29. strana, 3 Grammar**  Nastavnik objašnjava učenicima upotrebu veznika *when* i *while* uz *Past Simple* i *Past Progressive. When* se koristi za kraću radnju koja se dogodila u prošlosti, a koja je u *Past Simple-u* i prekida drugu dužu radnju u prošlosti koja se izražava *Past Progressiv-om*. Zatim, učenici čitaju primere navedene u udžbeniku i pristupaju izradi vežbanja upotrebljavajući glagole iz zagrade u obliku *Past Simple-a* ili *Past Progressiv-a.*Sledi usmena provera odgovora sa celim odeljenjem.  **IWB opcija:** Nastavnik prikazuje rešenja iz elektronskog udžbenika na projektoru.  **4 Speak&Write**  **A.**Nastavnik deli učenike u parove. U udžbeniku imaju priču prikazanu u vidu stripa i napisan prvi i poslednji pasus priče. Njihov zadatak je da uz pomoć 4 slike u stripu i ponuđenih reči ispod slika ispričaju ostatak priče. Nekoliko učenika prepričava priču pred razredom.  **IWB opcija:** Nastavnik prikazuje strip pomoću interaktivne table.  **B.** Učenici imaju zadatak da u školske sveske zapišu glavni deo priče. Dakle, isto ono što je bio zadatak usmene vežbe. Podseća ih da ne zaborave da izvrše neophodne izmene. | | | |
| **Završni deo:**  (13 minuta) | Nastavnik deli učenike u grupe od po troje**.** Učenici imaju zadatak da u grupi osmisle i ispričaju dogođaj zbog kog su bili srećni, uplašeni, zabrinuti ili iznenađeni trudeći se da koriste *Past Simple* i *Past Progressive*.  Nastavnik prati tok aktivnosti i pomaže učenicima kada je neophodno. Predstavnici grupa izlažu svoje priče pred odeljenjem. Nastavnik pohvaljuje učenike i daje konstruktivne sugestije u vezi sa najčešće uočenim greškama.  **Domaćí zadatak:** Radna sveska 26. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |